Barry Evans (18 Junie 1943 – 9 Februarie 1997) was 'n Engelse akteur. Hy was bekend vir sy rolle in die rolprente Journey to Murder (1971) en The Mystery of Edwin Drood (1993), en in die televisiereekse Journey to the Unknown (1968) en Mind Your Language (1977). 1968: Here We Go Round the Mulberry Bush 1971: Journey to Murder 1971: Die Screaming Marianne 1976: Adventures of a Taxi Driver 1976: Under the Doctor 1993: The Mystery of Edwin Drood 1968: Journey to the Unknown 1969: Doctor in the House 1971: Doctor at Large 1977: Mind Your Language 1982: Legacy of Murder Barry Evans in die Internet-rolprentdatabasis


Amy Kwolek (gebore 7 Mei 1986) is 'n Engelse aktrise. Sy is bekend vir haar rolle in die rolprent Anonymous (2011) en in die televisiereekse Casualty (1986), Doctors (2000), en Girls in Love (2003). 2011: Anonymous 1986: Casualty 2000: Doctors 2002: The Secret 2003: Girls in Love Amy Kwolek in die Internet-rolprentdatabasis


John Buchan, (26 Augustus 1875 – 11 Februarie 1940) was 'n Skotse romanskrywer en geskiedkundige, asook 'n Unioniste politikus wat gedien het as die Goewerneurgeneraal van Kanada, die 15de sedert die Kanadese Konfederasie. Na 'n kort regsloopbaan, het Buchan gelyktydig met sy skrywers-, politiese- en diplomatieke loopbane begin. Hy het as privaatsekretaris van die administrateurs van verskeie kolonies in Suider-Afrika gedien. Hy het later propaganda vir die Britse oorlogspoging gedurende die Eerste Wêreldoorlog geskryf. Hy is in 1927 verkies as lid van die parlement, maar hy het die meeste van sy tyd op sy skryfloopbaan spandeer, en het gedurende die tyd The Thirty-Nine Steps en ander avontuurfiksie geskryf. In 1935 het Koning George V op die advies van die Eerste minister R. B. Bennett vir Buchan aangestel om Vere Ponsonby as Goewerneurgeneraal van Kanada op te volg, en gevolglik is Buchan toegelaat tot die "peerage". Hy het die pos tot en met sy dood in 1940 beklee. Buchan was entoesiasties oor geletterdheid en die ontwikkeling van Kanadese kultuur, en hy het 'n staatsbegrafnis in Kanada ontvang voordat sy as teruggeneem is na die Verenigde Koninkryk.


Dora Bryan (7 Februarie 1923 – 23 Julie 2014) was 'n Engelse aktrise. Sy was bekend vir haar rolle in die rolprente The Fallen Idol (1948), The Ringer (1952), en A Taste of Honey (1961), en in die televisiereeks Last of the Summer Wine (1973). 1948: The Fallen Idol 1950: No Trace 1951: The Quiet Woman 1951: Scarlet Thread 1951: Files from Scotland Yard 1952: The Ringer 1952: Vampire Over London 1955: You Lucky People 1955: The Cockleshell Heroes 1959: Desert Mice 1960: Hello London 1961: A Taste of Honey 1961: The Night We Got the Bird 1966: The Great St. Trinian's Train Robbery 1966: The Sandwich Man 1967: Two a Penny 1988: Apartment Zero 1956: My Wife's Sister 1957: Theatre Night 1958: Educating Archie 1961: Happily Ever After 1965: Bachelors Night Out 1967: Before the Fringe 1968: According to Dora 1969: Theatre Date 1971: The Leslie Crowther Show 1972: Both Ends Meet 1972: Shut That Door! 1973: Last of the Summer Wine 1993: Laugh with the Carry Ons 1994: Mother's Ruin 1994: Cats' Eyes 2000: Stars and Their Lives 1952: The Globe Revue 1955: Simon and Laura 1955: The Water Gipsies 1956: The Show Parade 1960: Alice Through the Looking Box 1963: Who Is Secombe? 1964: The Dream Machine 1969: Red Peppers 1969: The Coward Revue 1974: Charles Dickens' World of Christmas 1997: Absolutely Fabulous: Absolutely Not! 2016: Remaking British Theater: Joan Littlewood and 'A Taste of Honey' Dora Bryan in die Internet-rolprentdatabasis


Gloria Jean (14 April 1926 – 31 Augustus 2018) was 'n Amerikaanse aktrise. Sy was bekend vir haar rolle in die rolprente The Under-Pup (1939), Moonlight in Vermont (1943), I Surrender Dear (1948), en Manhattan Angel (1949). 1939: The Under-Pup 1940: If I Had My Way 1940: A Little Bit of Heaven 1941: Never Give a Sucker an Even Break 1942: Get Hep to Love 1942: When Johnny Comes Marching Home 1943: Moonlight in Vermont 1943: It Comes Up Love 1943: Mister Big 1944: Destiny 1944: Ghost Catchers 1944: Pardon My Rhythm 1944: Reckless Age 1945: Easy to Look at 1945: I'll Remember April 1945: River Gang 1948: I Surrender Dear 1949: Manhattan Angel 1949: There's a Girl in My Heart 1949: An Old-Fashioned Girl 1953: Wonder Valley 1955: Air Strike 1959: Laffing Time 1965: Tobo the Happy Clown 1939: A Spot of Philanthropy 1954: John Paul Jones Gloria Jean in die Internet-rolprentdatabasis


Edna Lawrence (1 Maart 1916 – 29 Oktober 1995) was 'n Amerikaanse aktrise. Sy was bekend vir haar rolle in die rolprente Ramona (1936), Drums of Destiny (1937), The Lone Ranger (1938), en Rancho Grande (1940). 1936: Ramona 1937: Drums of Destiny 1938: The Lone Ranger 1940: Rancho Grande Edna Lawrence in die Internet-rolprentdatabasis


Marie Saxon (1904 – 1941) was 'n Amerikaanse aktrise. Sy was bekend vir haar rolle in die rolprente The Broadway Hoofer (1929) en Under Suspicion (1930). 1929: The Broadway Hoofer 1930: Under Suspicion Marie Saxon in die Internet-rolprentdatabasis


’n Ystydperk is ’n periode in die aarde se geskiedenis wat deur ysvorming by minstens een van die pole en gletservorming oor groot dele van die planeet gekenmerk word, en tot ’n duidelike afname in klimaat lei. Volgens hierdie definisie beleef ons al sedert 2,6 miljoen tot 2,7 miljoen jaar ’n ystydperk. Sedert ’n miljoen jaar gelede word die aarde onderwerp aan kortstondige wisselings tussen glasiale en interglasiale tye, wat kouer en warmer periodes binne ’n ystydperk is. Die begrip ystyd is sinoniem aan glasiale tyd. In hierdie sin is dit reeds in 1837 deur Karl Friedrich Schimper gebruik. Om verwarring te vermy, behoort ’n mens vir die hele tydperk oor die afgelope 2,6 miljoen jaar liewer die omvattende begrip “ystydperk” te gebruik. Dit sluit die opeenvolgende warm en koue periodes in. Ystydperke kom betreklik min op aarde voor. In die geheel gesien, is die aarde ’n relatief ysvrye planeet. Ystydperke duur tussen sowat 10 miljoen en 15 miljoen jaar. In dié tye reik die ysbedekking van die pole, veral via berge en gletsers, tot oor groot dele van die aarde.


Mtunzini is 'n kusdorpie aan die N2-nasionale pad ongeveer 140 km noord van Durban in KwaZulu-Natal. Dit lê een uur per motor van Hluhluwe-Imfolozipark en iSimangaliso-vleilandpark. Dit is gewild by binnelanders oor die skoolvakansies, veral as gevolg van matige temperature tydens die wintermaande. Die naam is afgelei van ’n Zoeloe-woord wat “in die skadu” beteken. Permanente inwoners: ongeveer 2 200 (ongeveer 34% is Afrikaanssprekend). Die dorp het geen groot nywerhede nie, maar wel enkele kleiner ondernemings. Die meeste inwoners werk in omliggende dorpe. In die verlede het akademici en afgetrede suikerboere hulle hier gevestig. Die toerisme- en vakansiebedryf lewer ’n aansienlike inkomste. Gereelde kragonderbrekings en sporadiese waterskaarste kom voor. Daar is ook 'n aanbod van werk uit die naasliggende stamgebiede. Die naaste dorpe is: Ezikhawini (22 km by Universiteit van Zoeloeland); Empangeni (37 km); Richardsbaai (47 km) en Eshowe (44 km). Die reis van Johannesburg na Mtunzini duur ongeveer 6 uur per motor via Standerton, Volksrust en Vryheid. Soos die kraai vlieg, is Mtunzini die naaste kusdorp aan Johannesburg.


Vir inligting oor die dorp in die Vrystaat, sien Tweeling, Vrystaat. Tweelinggeboortes gebeur in die meeste soogdierspesies. Hierdie artikel gaan oor menslike biologiese tweelinge. Om inligting te verkry oor tweeling- en meervoudige geboortes in ander diere, sien meervoudige geboorte. 'n Tweeling is twee persone wat terselfdertyd ontwikkel het in 'n uterus tydens 'n enkele swangerskap. Hulle word gewoonlik, maar nie noodwendig nie, gebore kort na mekaar. Omdat die menslike uterus net 'n beperkte grootte het, gebeur dit gewoonlik dat enige swangerskap met meer as een fetus nie die volle tyd loop nie. Tweelingswangerskappe duur meestal tot 36 weke. Tweelinge en ander meerlinge (drielinge, vierlinge, ensovoorts) groei en ontwikkel gelyktydig in die baarmoeder, elkeen met sy/ haar eie plasenta en embrionale vliese en hulle word direk na mekaar gebore. 'n Tweeling is identies indien dit ontstaan deur die splitsing van een bevrugte eiersel; die kinders is dan identies wat hul erflike eienskappe betref. 'n Siamese tweeling ontstaan deur onvolledige skeiding van die eiersel en sodoende is die twee kinders aan mekaar vasgegroei. 'n Gewone tweeling ontstaan uit twee afsonderlik bevrugte eierselle.


’n Nasionale vlag is ’n vlag wat ’n land verteenwoordig. Die vlag word amptelik deur die regering gebruik maar kan ook deur landsburgers gebruik word. Van die nasionale vlae is die vernaamste kentekens wat ’n land kan verteenwoordig. Openbare en privaatgeboue soos skole, polisiekantore en landdroshowe het gewoonlik ’n vlagpaal waaraan die nasionale vlag hang. In sommige lande mag die nasionale vlag slegs op sekere vlagdae by nie-militêre geboue vertoon word. Vlae is oorspronklik vir militêre redes ingespan. Die gebruik om vlae buite oorlogskonteks te laat wapper het algemeen geword met die gebruik van die seevlag wat in die vroeë 17de eeu hoogty gevier het. Met die ontluiking van nasionale sentiment vanaf die laat 18de eeu is nasionale vlae ook binne burgerlike kontekste gebruik. Die nasionale vlag word gewoonlik, maar nie altyd nie, in ’n land se grondwet genoem of beskryf. Die besonderhede kan na ’n vlagwet wat deur die wetgewer goedgekeur word, gedelegeer word. Klein veranderinge aan ’n nasionale vlag word dikwels op ’n wetgewende of uitvoerende vlak aangebring, terwyl groot veranderinge op grondwetlike vlak plaasvind.


'n Sterrebeeld is 'n groep sterre wat 'n patroon in die naghemel vorm, maar anders nie in enige verband met mekaar staan nie. Die tradisie om bepaalde beelde in die sterrehemel te sien, bestaan by alle volkere. By die vorming van sterrebeelde is daar soms verbasende ooreenkomste dwarsoor die wêreld. Die huidige sterrebeelde is 'n erfenis van die Mesopotamiese, Griekse en Arabiese sterrekykers, wat 'n ryk universele mitologie geskep het. Van die sterrebeelde het baie ook Afrikaanse name, alhoewel die meeste sterrekundiges voorkeur aan die wetenskaplike Latynse benamings gee. In 1928 en 1930 het die Internasionale Sterrekundige Vereniging in Leiden (Nederland) die 88 moderne sterrebeelde en hulle koördinate vasgelê en tegelykertyd die besluit geneem om geen nuwe beelde meer by te voeg nie. Enige sterrekundige voorwerpe wat in die toekoms ontdek sou word, sal as dele van die bestaande sterrebeelde beskou word. Presies die helfte van die moderne sterrebeelde was al in die Griekse antieke tyd bekend, sommige van hierdie 44 beelde is selfs nog ouer en dateer uit die tydperk van die Babiloniërs.


Griekeland (Grieks: Ελλάδα = Elláda), amptelik die Helleense Republiek (Ελληνική Δημοκρατία, Ellinikí Dimokratía), is 'n republiek in Suidoos-Europa, bestaande uit die suidelikste deel van die Balkanskiereiland en 'n groot aantal eilande. Hierdie eilande vorm saam ongeveer 'n vyfde van die totale landoppervlakte van Griekeland. Griekeland word dikwels as 'n land van berge en die see beskryf. Geen plek is verder as 80 kilometer vanaf die kus geleë nie, en dit is langs die kuslyn waar die meeste groot nedersettings ontstaan het. Sowat 'n derde van die Griekse bevolking is in Groter Athene saamgetrek, 'n uitgestrekte metropolitaanse gebied wat uit die hoofstad en sy seehawe Piraeus bestaan. Ook Thessaloniki, die tweede grootste stad, is 'n belangrike seehawe vir sowel Noord-Griekeland asook die suidelike Balkanskiereiland. 'n Derde van die Griekse bevolking woon in kleiner landelike nedersettings. Die natuurskoon van Griekeland kontrasteer met die swak grond wat landbouaktiwiteite beperk. Tradisioneel het baie Grieke 'n bestaan van vissery gemaak, en vis was al 'n belangrike stapelvoedsel vir die bewoners van antieke Griekse stadstate. Seevaart was ewe belangrik.


In die Sataniese tradisie verwys die term swart mis na 'n religieuse plegtigheid, wat, soos veronderstel word, op die Sabbat plaasgevind het. Dit was in wese 'n parodie van die Christelike mis, en sy hoofdoel was die ontwyding van die hostie, alhoewel die outeurs, wat die swart mis in hulle boeke beskryf het, geen besonderhede verstrek oor die herkoms van die ontwyde hosties en die presiese manier waarop hulle ontwy sou word nie. Dikwels word die ontwyding as 'n ritueel in verband met seksuele praktyke beskryf, alhoewel daar ook nie ooreenstemming oor die aard van rituele is nie. Sommige Middeleeuse skrywers beweer dat die hostie deur 'n padda, 'n raap of 'n stukkie gedroogde vleis vervang is, maar die meeste regters en skrywers het geglo dat die hosties van Christelike priesters gekom het, wat 'n kontrak met die duiwel gesluit het en die hosties in sy opdrag aan die deelnemers van 'n swart mis oorhandig het. Volgens die Middeleeuse bygelowe het die swart mis sy hoogtepunt in 'n uitbundige fees bereik. Daar is egter geen bewyse dat mense ooit 'n swart mis soos hierbo beskryf gevier het.


Charl Wynand Marais (Charlie) Malan (*Leeuwenjacht, Agter-Paarl, 9 Augustus 1883 – †Kaapstad, 6 Februarie 1933) was ’n Suid-Afrikaanse politikus en leidende figuur in die Kaapse politiek in die eerste derde van die 20ste eeu. Hy is op 9 Augustus 1883 in die Paarl gebore. Hy was die negende seun van D.G. Malan, wat in die Kaapse politiek ’n belangrike rol gespeel het as voorsitter van die Paarlse tak van die Afrikanerbond. Charl se broer, sen. F.S. Malan, het ’n leidende rol in die Afrikanerbond en die Suid-Afrikaanse Party voor en ná Uniewording gespeel. Hy het opleiding in die regte aan die Victoria-kollege op Stellenbosch ontvang. Hy was een van die stigterslede van die Kaaplandse Nasionale Party. In 1915 is hy verkies tot lid van die Volksraad vir Humansdorp, waar hy as prokureur gepraktiseer het, en verteenwoordig dié kiesafdeling tot en met sy dood. Hy was organiserende sekretaris van die Kaaplandse Nasionale Party van 1919 tot 1924. In daardie jaar word hy minister van spoorweë en hawens in genl. J.B.M. Hertzog se eerste kabinet, ’n pos wat hy tot sy dood beklee.


Die Pireneë (Frans: Pyrénées, Spaans: Pirineos, Katalaans: Pirineus, Oksitaans: Pirenèus of Pirenèas, Aragonees: Perinés, Baskies: Pirinioak) is 'n bergreeks in Suidwes-Europa wat die natuurlike grens tussen Frankryk en Spanje vorm. Die Pireneë strek vanaf die Kantabriese See in die weste oor 'n afstand van meer as 450 kilometer tot by die Kaap Creus aan die Middellandse See en vorm met sy magtige bergpieke met hoogtes van meer as 3 000 meter bo seevlak 'n natuurlike versperring wat Spanje van die res van die Europese vasteland skei. Die bergreeks met sy groen valleie en historiese nedersettings vorm al eeue lank 'n smeltkroes van verskillende kulture en die tradisionele ingangspoort tot die Spaanse gedeelte van die Jakobsweg-pelgrimsroete. Die hoofkam van die bergreeks vorm grotendeels ook die grenslyn tussen Frankryk en Spanje, terwyl die Katalaanssprekende prinsdom Andorra tussen dié twee state lê. Die Val d'Aran vorm 'n uitsondering; hierdie vallei is teen die noordelike kant van die bergreeks geleë, maar maak nogtans deel uit van Spanje.


Hierdie artikel handel oor die Latynse letter P. Vir ander betekenisse sien P (dubbelsinnig). Die letter P, p is die 16de letter van die moderne Latynse alfabet. In Navo se internasionale spellingsalfabet word P uitgespreek met die woord "Papa". Wikimedia Commons het meer media in die kategorie P.


Radioaktiwiteit kom oral voor en het nog altyd bestaan. Radioaktiewe minerale wat natuurlik voorkom, is aanwesig in die aardkors, binne die vloere en mure van mense se huise, skole of kantore, en in die voedsel wat deur alle lewende wesens ingeneem word. Selfs die atmosfeer bevat radioaktiewe gasse. Die menslike liggaam bevat ook natuurlike radioaktiewe elemente in die spiere, bene en ander weefsels. Die mens is nog altyd aan natuurlike straling – vanuit die aarde, sowel as van buite – blootgestel. Oor die algemeen word die term "radioaktiwiteit" met skadelike of negatiewe persepsies geassosieer, soos byvoorbeeld die atoombomme wat op Hirosjima en Nagasaki laat val is, of ongelukke soos die Tsjernobil-kernramp naby Kiëv in die hedendaagse Oekraïne. Ioniserende straling en die effekte daarvan kan beter verstaan word indien mense weet wat straling veroorsaak. Straling word deur radioaktiewe atome afgegee. Alle materiale in die heelal bestaan uit kombinasies van verskillende chemiese elemente. Met ingang van 2007 was daar 94 verskillende soorte elemente in die natuur. 'n Atoom bestaan uit twee hoofdele: 'n kern, en 'n elektronwolk wat om die kern wentel.


Die Langsterflap (Euplectes progne) is meestal te sien in oop grasvelde soos die sentrale hoëveld van Suid-Afrika. Hulle kom ook voor in Angola, Kenia, die Demokratiese Republiek van die Kongo en Zambië. In Engels staan die voël bekend as die long-tailed widowbird. Die voël is 16 tot 20 cm lank, die broeiende mannetjie is 60 cm lank, en weeg 25 tot 46 gram. Die mannetjie verkry 'n kenmerkende swart veredos en lang stert tydens die broeiseisoen. Behalwe die lang stert het die broeiende mannetjie ook rooi skouers en breë swarterige skouers wat met witterige dofgeel begrens is. Die wyfie is groter as ander flapwyfies en die borskant is dofgelerig wit met ligte strepe op die bors en sye. Die voël is groter as die kortstertflap. Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name


Hierdie bladsy handel oor die stad in Frankryk, vir die hoofstad van Réunion, sien gerus Saint-Denis (Réunion). Saint-Denis is 'n stad sowat 9 kilometer noord van Parys se stadsentrum en in die département Seine-Saint-Denis geleë. Saint-Denis dien as die sub-prefektuur van dié département en is die setel van die arrondissement Saint-Denis. Saint-Denis huisves die koninklike nekropolis van die plaaslike basiliek en was vroeër ook die setel van sy abdy. Die stad is 'n voormalige nywerheidsentrum in Parys se noordelike voorstadgordel, maar ondergaan tans 'n ekonomiese transformasie. Saint-Denis se inwoners is merendeels Moslem-immigrante uit voormalige Franse kolonies. Saint-Denis het veral danksy die Franse nasionale stadion Stade de France internasionale bekendheid verwerf. Saint-Denis was een van die Franse gasheerstede tydens beide die Rugbywêreldbeker 1999 en Rugbywêreldbeker 2007. Tydens die Rugbywêreldbeker 2023 sal weer wedstryde hier aangebied word. Saint-Denis is vernoem na die eerste biskop van Parys, Dionisius (Frans: Denis) wat omtrent 250 tydens die Christenvervolgings van die Romeinse keiser Valerianus op die huidige Paryse Montmartre-heuwel 'n marteldood gesterf het.


Kabbala beteken letterlik "ontvangs". Die kabbala is esoteriese geskrifte wat deur ortodokse Jode as heilig beskou word. Die aanhangers van die geloof glo dat die werke 'n mens nader aan God sal bring en dat die aanhanger bonatuurlike kragte verkry op 'n metafisiese vlak. Die oorsprong van die term kabbala is onbekend, maar daar word geglo dat dit óf deur Solomon ibn Gabirol (1021–1058) óf in die 13de eeu deur Bahya ben Asher begin is. Vandag word die term kabbala gebruik vir die studie van die Joodse esoteriese kennis. Volgens kabbalistiese tradisie was die kennis bekend en is dit mondelings oorgedra deur Joodse filosowe. Dit het uitendelik deel gevorm van die Joodse kultuur en geloof. Judaïsme Religie Jewish mysticism and Kabbalah (www.jewfaq.org) Scientific refutation of the Bible codes Kabbala, kliffot och den goetiska magin, av Thomas Karlsson (Ouroboros 2004) Om så kallad autentisk kabbala, Bnei Baruch och Baal HaSulam (Kabbalah.info)


FV Motor Eberswalde is 'n sokkerklub uit Eberswalde in die deelstaat Brandenburg in Duitsland. Die klub is op 1 Julie 1909 gestig as Fußballclub Preußen 09 Eberswalde. Na die Tweede Wêreldoorlog is die klub deur die Geallieerdes ontbind, maar op 1 September 1946 is die klub herstig as Zentralen Sportgemeinschaft Eberswalde Nord. Die naam is hierna verskeie kere verander: ZSG Eintracht Eberswalde (1948), BSG (Betriebssportgemeinschaft) Stahl Eberswalde (1950) en BSG Motor Eberswalde in 1952. Die klub het die jare voor die Duitse hereniging meestal in die Bezirksliga Frankfurt-an-der-Oder deurgebring, waar dit die liga oorheers het, maar het nie baie sukses behaal in die uitspeelwedstryde om promosie na die DDR-liga (tweede vlak) nie. Na die Duitse hereniging in 1990 is die klub se naam verander na SV Motor Eberswalde en in 1995 het die sokkerafdeling onafhanklik geword as die huidige FV Motor Eberswalde. Nie-amptelike klubblad Abseits Guide to German Soccer vfb-hohenleipisch.de Fussballdaten.de


Saint-Palais (Baskies: Donapaleu) is 'n dorpie geleë in die Franse département Pyrénées-Atlantiques in die région Akwitanië. Dit is ook in die voormalige Franse provinsie Neder-Navarra, deel van die Franse Baskeland, waarvan dit vir 'n tydlank die hoofstad was. Die dorpie se naam kom van San Palay en gedenk Pelayo, 'n tienerseun wat in ongeveer 850 in Cordoue gemartel is. Die dorpie is die hoofstad van die pays de Mixe streek. Die dorpie se water kom van die Bidouze, wat in die kalksteen berge van Arbailles ontstaan, en die rivier se sytak die Joyeuse. Die dorpie is aan die begin van die 13de eeu deur die Koninklike Navarrese as 'n nuwe dorp of Iriberri gestig. Die is uitgelê aan weerskante van die Rue du Palais de Justice en is omring deur mure en gragte waar die huidige Rue Gambetta geleë is. Charles II van Navarra het die dorp in 1351 magtiging gegee om munte te slaan. Die munt het sy aktiwiteite is in 1672 gestaak. Jean d'Albret het in 1472 onder die foires regte verskaf insluitend: Vrydagmark, skaapmark op Woensdae in die winter en perde skou op Paasmaandag.


Die Katoliek Apostoliese Kerk, is volgens baie Christene verwysend na die onsigbare kerk waaruit alle Christene bestaan, volgens die laaste sin van die Niciaanse Geloofsbelydenis. Dit verwys egter ook na die groep gelowiges bekend as Irvingianisme, of Irvingisme, meer algemeen bekend as die One, Holy, Catholic and Apostolic Church wat in die eerste helfte van die 19de ontstaan het as gevolg van 'n geestelike ontwaking. Die kerk is glad nie gestig of geantisipeer deur Edward Irving soos geglo word deur sommige kritici van die beweging nie. Ook was die naam Katoliek Apostolies nooit deur die lidmate van die kerk aangeneem nie. Die beweging het ontstaan uit 'n ekumeniese gebeds beweging in die vroeë 19de eeu en die uitstorting van geestelike gawes in Engeland, Skotland en Duitsland. Die Katoliek Apostoliese Kerk was georganiseer in 1835 onder die leierskap van 12 Apostels. Die laaste van die Apostels is in 1901 oorlede en die beweging en stelselmatig gekwyn. Vandag is daar baie min lidmate van die beweging oor. Die Nuwe Apostoliese Kerk en die Ou Apostoliese Kerk het uit hierdie beweging uit gegroei.


Die Basters (ook bekend as die Rehoboth-Basters, Baasters en Rehobothers) is ’n Afrikaanssprekende gemeenskap wat by Rehoboth, suid van Windhoek in Namibië, gebaseer is. Hulle is die soortgelyk aan die Kleurling en Griekwagemeenskappe in Suid-Afrika Die eerste Kaptein was Hermanus van Wyk, die ‘Moses’ van die Bastervolk, wat die gemeenskap na Rehoboth gelei het vanuit Suid-Afrika. Hy was Kaptein tot en met sy dood in 1905. Na sy dood het die Basters Cornelius van Wyk gekies om hulle Kaptein te wees. Hy is egter nie amptelik erken deur die Duitse koloniale regering, of deur die Suid-Afrikaanse owerhede na hul oorname in 1915 nie. In 1976 het die Suid-Afrikaanse regering die ‘Wet op Rehoboth-selfregering’ goedgekeur en outonomie aan die Basters gegee. In 1979 is Kaptein Hans Diergaardt gekies in ooreenstemming met die regulasies van die 1976-wet. In 1999 is John McNab as Kaptein gekies. Sedert Februarie 2007 word die Basters deur die Kapteinsraad verteenwoordig by UNPO. In Indonesië word die mense van gemengde Nederlandse herkoms ook Blaster genoem. Shiremo, Shampapi (26 Mei 2011).


Die Amerikas Die Amerikas is 'n reuse landmassa in die westelike halfrond wat oos van die Stille Oseaan en wes van die Atlantiese Oseaan lê. Amerika is onderverdeel in Noord-Amerika, Sentraal-Amerika en Suid-Amerika. Die naam Amerika is afgelei van die Italiaanse ontdekkingsreisiger Amerigo Vespucci (1454-1512). 'n Wêreldkaart wat in 1507 deur Martin Waldseemüller gepubliseer is, is die vroegste publikasie bekend waarin dié naam gebruik is. Die term Amerika en Amerikaners word gebruik om net na die Verenigde State van Amerika en sy inwoners te verwys. Noord-, Sentraal- en Suid-Amerika het gesamentlik ongeveer 1 091 000 000 inwoners. Hierdie artikel is ’n saadjie. Voel vry om Wikipedia te help deur dit uit te brei.


Roer kan verwys na: Roer van 'n skip. Roer van 'n vliegtuig. Sinoniem vir 'n geweer, of vuurwapen met 'n lang loop. Aksie waardeur iets deurmekaar gemeng word, soos om 'n koppie tee te roer, of roereiers in 'n pan maak. Roer, 'n kookprogram wat op kykNET uitgesaai is.


Die Slag van Anghiari (1505) is 'n verlore skildery deur Leonardo da Vinci. Daar word soms na die skildery as "die verlore Leonardo" verwys en sommige kunsgeskiedkundiges glo dat die skildery onder latere fresko's in die Saal van Vyfhonderd in die Palazzo Vecchio in Florence is. Die sentrale toneel van die skildery beeld 'n hewige stryd tussen twee mans op oorlogsperde uit. 'n Soortgelyke skildery deur Peter Paul Rubens kan in die Louvre in Parys gesien word. Daar word geglo dat Rubens se skildery 'n kopie van Leonardo se eie kopie van die skildery is. Rubens se weergawe is in 1603 geskep en daar is 'n aantal verskille tussen sy skildery en Leonardo s'n (afgelei uit sketse wat Leonardo ter voorbereiding gemaak het). Hierdie artikel is ’n saadjie. Voel vry om Wikipedia te help deur dit uit te brei.


Baltiese Tier is 'n term wat gebruik is om na enige van die drie Baltiese lande Estland, Letland en Litaue te verwys, veral tydens die groot ekonomiese opswaai wat hierdie lande in die periode tussen 2000 en 2007 ervaar het. Die term volg die voorbeeld van die sogenaamde Vier Asiatiese Tiere, d.i. die vier Oos-Asiatiese lande Suid-Korea, Hongkong, die Republiek van China en Singapoer, en die Keltiese Tier wat verwys na die Republiek van Ierland, almal vinnig groeiende ekonomieë. Die Baltiese Tier-ekonomieë het ná die jaar 2000 belangrike ekonomiese hervormings toegepas en stappe ter bevordering van ekonomiese deregulering en privatisering onderneem. Verder het die Baltiese lande se relatief lae loon- en salarisvlakke en hul goed opgeleide mannekrag grootskaalse buitelandse beleggings gelok en sodoende vinnige ekonomiese groei verseker. Tussen 2000 en 2007 het die Baltiese Tierstate die hoogste groeikoerse in Europa aangeteken. In 2006 het die groeikoerse in bruto binnelandse produk (BBP) byvoorbeeld 11,2 persent in Estland, 11,9 persent in Letland, en 7,5 persent in Litaue beloop. Die werkloosheidsyfers het in Februarie 2006 in al drie lande benede die gemiddelde van die Europese Unie (EU) gedaal.


Adrianus IV was die 169ste pous van die Rooms-Katolieke Kerk. Sover was hy die enigste Engelse pous. Pous Adrianus IV is gebore as Nicholas Breakspear (ook Nicholas Breakspeare) ongeveer in 1100 in Abbots Langley, Hertfordshire. Sy vader Robert was 'n pater van die Benediktyner klooster van Sint Albans. Nicholas het sy opvoeding aan die kloosterskool gekry. Hy wou tot die klooster toetree maar is geweier. Hy het toe sy opleiding in Parys voltooi. In Frankryk tree hy is die klooster by Arles, waar hy in 1137 tot ab verkies word. As ab was hy 'n ywerige hervormer. Dit gelei tot klagtes teen hom by die pous. Pous Eugenius III het hom egter tot kardinaal-biskop van Albano bevorder. Van 1152 tot 1154 was Nicholas pouslike legaat in Skandinawië. Hy was betrokke by die vestiging van die aartsbisdom Trondheim en die instelling van 'n metropoliet vir Swede, wat afgeskei is van die aartsbisdom Lund. In November 1154 keer hy terug na Rome. Op 4 Desember 1154 volg hy Pous Anastasius IV op en regeer tot sy dood op 1 September 1159. Hy word opgevolg deur Pous Alexander III.


Gianluca Ramazzotti (22 Augustus 1970, Rome, Italië) is 'n Italiaanse akteur, komediant en stemkunstenaar. Hy het in teaterkuns by l'Accademia di Teatro di Calabria, Teatr Narodowy in Warskou, en Theatre du Soleil in Parys gestudeer. Hy is dikwels werksaam as omroeper en stemkunstenaar. Hy praat vlot Frans, Spaans en Engels. I Promessi Sposi un musical Intrichi d’amore La scuola delle mogli Soldati a Inglostadt Ifigenia in Aulide A qualcuno piace caldo La notte Il gatto che scoprì l’America La farina del diavolo Scanzonatissimo Gran Casinò Babbo Natale è uno Stronzo… Dark! Tornerò prima di mezzanotte Il Vantone Lei I tre processi E Ballando Ballando Il Decamerone Il re muore Rugantino Se devi dire una bugia dilla grossa Cyrano Boeing-Boeing Romolo & Remolo La Donna in nero Destinatario Sconosciuto Il giro del mondo in 80 risate Sempre meglio che lavorare (One-Man-Show) Il Mago di Oz Un pezzo di pazzo Prime donne alle primarie Uomini all’80% Va tutto storto! E io pago!


Die Groot Markplein van Brussel (Frans: la Grand-Place de Bruxelles, Nederlands: Grote Markt van Brussel) is die sentrale stadsplein in Brussel. Dit word omring deur versierde gildehuise in die Italiaanse Barokstyl, die stadsaal (Frans: Hôtel de Ville) en die Broodhuis (Maison du Roi). Die plein is Brussel se belangrikste toeristebestemming en saam met die Atomium en Manneken Pis een van die stad se gewildste landmerke. UNESCO het die Groot Markplein in 1998 tot 'n wêrelderfenisgebied verklaar. Die Groot Markplein het met sy ryk versierde boukuns die mag van die plaaslike bourgeoisie versinnebeeld en was sodoende steeds ook 'n simbool van stedelike demokrasie. Toe die welvarende Brusselse gildes in die 15de eeu die gesag van die aristokratiese stadsregering oorgeneem het, het hulle met hierdie plein van kosbare gildehuise, waarvan sommige volledig van hout gebou is, ook 'n monument van burgerlike mag opgerig wat 1695 deur die Franse tot 'n puinhoop gebombardeer is. Vandag word gereeld feeste op die Groot Markplein gehou. Aan die begin van Julie vind die jaarlikse "Ommegang", 'n geskiedkundige optog, hier plaas en die plein word tweejaarliks in mid-Augustus met 'n groot blomtapyt versier.


Whitehorse is 'n stadjie in Kanada en die hoofstad van die land se Yukon-gebied sedert 1952 toe die bestuur van die gebied van Dawson City hierheen verskuif het. Die stad beslaan 416,44 km² en die inwonertal was in 2004 23 205. Ondanks sy afgesonderde ligging beskik Whitehorse oor talle verbindings met die res van Kanada en ook met die Verenigde State. Dit is onder meer die White Pass & Yukon Route-spoorlyn, die Yukonrivier, wat net drie maande van die jaar bevaarbaar is van Whitehorse tot by die monding en die res van die jaar bevrore is en die Alaska-snelweg. Die stadjie se naam is afkomstig van 'n stroomversnelling in die omgewing waarvan die woeste, skuimende water aan galopende wit perde herinner. Whitehorse het, net soos Yellowknife, die hoofstad van die aangrensende Noordwestelike Gebiede, 'n subpoolklimaat, wat wissel van uiterste temperature van gemiddeld minus 22 °C in Januarie tot gemiddeld 21 °C in Julie. Hierdie artikel is ’n saadjie. Voel vry om Wikipedia te help deur dit uit te brei.


Die Wittenbergplatz is 'n plein in die Berlynse stadsdeel Schöneberg wat deel uitmaak van die sogenaamde Generalszug, 'n reeks van strate en pleine wat Schöneberg met die stadsdeel Kreuzberg verbind. Die plein is in die tydperk tussen 1889 en 1892 aangelê en na die Slag naby Wittenberg vernoem wat Duitse magte op 13 Januarie 1813 tydens die Vryheidsoorloë teen Napoleon Bonaparte se troepe geveg het. Die markante kruisvormige ingangsgebou tot die moltreinstasie Wittenbergplatz is in die sentrum van die plein tussen die rylane van Tauentzienstraße, een van Berlyn se belangrikste winkelstrate wat oor die plein loop, geleë. Die bekende afdelingswinkel Kaufhaus des Westens (KaDeWe) - die grootste op die vasteland van Europa - is in die suidwestelike hoek van die plein geleë. Die plein het sy huidige gestalte in die 1990's gekry. Wittenbergplatz, 1904 Lugfoto van die Wittenbergplatz, 1920 Ou poskaarte Geargiveer 25 Mei 2010 op Wayback Machine 360°-Panorama-beeld Geargiveer 15 Junie 2009 op Wayback Machine, 1998 Koördinate: 52°30′7″N 13°20′34″O / 52.50194°N 13.34278°O / 52.50194; 13.34278


Kurnell is 'n woonbuurt in die suide van Sydney, Australië. Kurnell is sowat 22 kilometers suid van Sydney se sakekern geleë in die plaaslike regeringsgebied van die Sutherland Shire. Die Kurnell-skiereiland is die suidelike landmassa van Botanybaai. Cronulla en Woolooware is aangrensende woonbuurte. Die oostekant van die skiereiland is deel van Botany Bay Nasionale Park en bevat kenmerkende sandsteen rotshange langs die kus. Silver Beach is 'n strandgebied in die woonbuurt met 'n mooi uitsig oor die Sydney sentrale sakegebied oor Botany Bay. Aan die westekant van die woonbuurt is Towra Point Natuurreservaat. Daar bestaan twee teorieë oor die oorsprong van die naam Kurnell. Dit is of afkomstig van die Australiese inboorlinge of dit is moontlik 'n verbuiging van 'n vroeë setlaar genaamd John Connel se naam. Die oorspronklike inwoners van die skiereiland was 'n Australiese inboorlingstam wat bekend gestaan het as die Gweagal. Kurnell word beskou as die geboorteplek van moderne Australië aangesien dit die plek is waar Kaptein James Cook die eerste keer aan wal gegaan het op 29 April 1770 toe hy met sy skip, Endeavour daar aangedoen het. Die landingsplek is aan die noordoostelike deel van die nasionale prak geleë.


Die conquistadores (die Spaanse term vir veroweraars) was die soldate, ontdekkingsreisigers en avonturiers wat 'n groot deel van Latyns-Amerika en die Filippyne tussen die 15de en 17de eeu onder Spaanse beheer gebring het. Nadat Christophorus Columbus die Amerikas ontdek het, het Spanje spoedig ekspedisies uitgestuur om die Nuwe Wêreld te evangeliseer. Vele van hierdie deelnemers was hidalgo's en het tot verarmde adel behoort. Deur na Latyns-Amerika te reis, het hulle gehoop om die fortuin te maak wat hulle in Europa nie kon kry nie. Baie conquistadores het uit Extremadura gekom. Aanvanklik het baie conquistadores die inheemse bevolking van die streek op gruwelike wyse mishandel. Die Indiane is uitgemoor, misbruik en tot slawerny gebring, en hul stede is vernietig. Hierdeur het vele belangrike kulturele sentra van onder meer die Inkas en die Mayas verdwyn. Daar was egter ook Spanjaarde wat teen hierdie misdade in opstand gekom het. As gevolg daarvan is in 1542 'n nuwe koloniale wet aangeneem, waarmee gepoog is om die Indiane in Latyns-Amerika beter te beskerm. Vir vele Indiaanse gemeenskappe het hierdie wetgewing egter te laat gekom. Hernán Cortés Francisco Pizarro


Mongu is die hoofstad van Zambië se Westelike Provinsie (die eertydse Barotseland) en het in 2020 'n geskatte bevolking van 113 237 gehad. Mongu is die provinsie se grootste dorp met meer as tweekeer soveel inwoners as die naasgrootste Sesheke. Dit bied alle moderne geriewe soos banke, vulstasies, 'n paar klein hotelle en winkels, waaronder die Suid-Afrikaanse kruidenierswarewinkel Shoprite. Die nabygeleë Nayuma-museum huisves interessante uitstallings oor die Lozi-stam se kuns en kultuur. Noord van die dorp is daar verskeie hengel- en kampeerplekke aan die bolope van die Zambezirivier. "Geskatte syfer volgens World Gazetteer, 2020". Geargiveer vanaf die oorspronklike op 30 Junie 2013. Besoek op 30 Junie 2013. Gray William, Globetrotter Travel Guide Zambia and Victoria Falls, New Holland Publishers (UK) Ltd, London, 2007 "argiefkopie". Geargiveer vanaf die oorspronklike op 14 Oktober 2009. Besoek op 18 Desember 2009.


Djotsji (Mongools: Зүчи; Zütsji) (1181–1227) was die oudste seun van die Mongoolse leier Djengis Khan by sy hoofvrou, Börte. Hy was ’n bekwame militêre leier en het saam met sy broers en ooms deelgeneem aan sy vader se verowering van Sentraal-Asië. Daar is verskeie spellings van sy naam: ook Djoetsji, Zütsji, Zjoetsji en Djötsji. Daar is ’n vraagteken oor wie Djotsji se ware pa was. Kort nadat Djengis Khan (toe bekend as Temüjin) met Börte getrou het, is sy deur lede van die Merkit-stam ontvoer. Ná ’n paar maande in aanhouding is sy bevry en kort daarna het sy die lewe aan Djotsji geskenk. Volgens alle aanduidings het Djengis Djotsji as sy oudste seun behandel, maar daar het later ’n verwydering tussen hulle ingetree. Djengis Khan het sy ryk tydens sy leeftyd tussen sy vier oorlewende seuns verdeel. Djotsji het die westelike deel van die ryk gekry, tussen die Oeral- en die Irtisjrivier. Tydens die raad van prinse twee jaar ná Djengis se dood in 1227 is dié verdeling gehandhaaf.


Juliette Binoche is 'n Franse aktrise. Binoche word as een van die beste aktrises van Frankryk geag en het hoofrolle in rolprente soos Jetlag en Chocolat vertolk. Sy het ook die Academy-toekenning gewen vir haar rol in The English Patient. 1988: The unbearable lightness of being (Philip Kaufmann) Les amants du Pont-Neuf (Leos Carax) 1993: Trois couleurs: Bleu (Krzysztof Kieślowski) 1996: The English Patient (Anthony Minghella) 1998: Alice et Martin (André Téchiné) 1999: Les enfants du siècle, (Diane Kurys) 2000: Chocolat (Lasse Hallström) 2004: In my Country Dan in real life Jetlag Breaking and entering (Anthony Minghella) 2012: Cosmopolis 2013: Camille Claudel (Regie: Bruno Dumont) Juliette Binoche at filmsdefrance.com Hierdie artikel is ’n saadjie. Voel vry om Wikipedia te help deur dit uit te brei.


Die Wesrand-distriksmunisipaliteit is een van die 2 distriksmunisipaliteite in Gauteng. Die setel van die munisipaliteit is in Randfontein. Die meeste inwoners van die munisipale gebied is Tswanasprekend. Die munisipaliteit se kode is DC48. Die munisipaliteit word begrens deur: Bojanala Platinum (DC37) in die noorde Stad Tshwane (TSH) in die noordooste Stad Johannesburg (JHB) in die ooste Sedibeng (DC42) in die suidooste Dr. Kenneth Kaunda (DC40) in die suidweste Die munisipaliteit (het) bestaan uit die volgende plaaslike munisipaliteite: Die volgende statistiek is van die sensus in 2001. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 535 436 [71.95% van die totale bevolking] Totale stemme: 267 225 [35.91% van die totale bevolking] Stempersentasie: 49.91% van die persentasie van die stemgeregtigdes Wesrand-dm webblad Geargiveer 2 Junie 2011 op Wayback Machine Munisipale Afbakeningsraad StatsSA sensus 2001 blad Geargiveer 12 Desember 2005 op Wayback Machine OVK 2004 verkiesingsuitslae


Bambous is 'n dorp in die distrik Black River in Mauritius, op die pad van Tamarin na die hoofstad Port Louis. Jan Dodd (2004). Mauritius, Reunion and Seychelles. Lonely Planet. ISBN 1740593014. Hierdie artikel is ’n saadjie. Voel vry om Wikipedia te help deur dit uit te brei.


Siyabuswa is 'n digbevolkte dorp in Mpumalanga, op die grens van Limpopo, Suid-Afrika. Volgens die 2011-sensus het die nedersetting 'n bevolking van 36 882 gehad, waarvan 36 686 (99.5%) Swartes was. Die R573 streekroete (ook genoem die Moloto-pad) wat Pretoria met die N11-nasionale pad by Marble Hall verbind, gaan deur Siyabusa. Lys van dorpe in Suid-Afrika "Hoofplek Siyabuswa". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die Hoba-meteoriet is die grootste meteoriet in een stuk wat al ontdek is. Dit lê op die plaas Hoba-Wes, 19 km van Grootfontein in Namibië. Dit is oopgegrawe, maar vanweë sy groot massa van meer as 60 ton is dit nooit verwyder van waar dit geval het nie. Dit is ook sover bekend die grootste stuk natuurlike yster (eintlik ferronikkel) op die Aarde se oppervlak. Die naam "Hoba" kom van Khoekhoegowab en beteken "geskenk". Dit is in 1955 tot ’n nasionale gedenkwaardigheid verklaar. Die impak van die Hoba-meteoriet het vermoedelik maar so 80 000 jaar gelede plaasgevind. Daar is tot die gevolgtrekking gekom dat die Aarde se atmosfeer die voorwerp se snelheid so vertraag het dat dit die oppervlak teen terminale snelheid getref het – dit het veroorsaak dat dit nie in stukke gebreek het nie en net ’n klein uitholling veroorsaak het. As ’n weerstandskoëffisiënt van sowat 1,3 aanvaar word, het die meteoor se snelheid tot omtrent 0,32 km/s afgeneem (dit is gewoonlik 10 km/s vir soortgelyke voorwerpe). Die meteoriet is ongewoon deurdat dit aan albei groot oppervlakke plat is.


Hierdie blad handel oor die Wilgerivier wat 'n sytak van die Vaalrivier is. Vir die Wilgerivier in die Olifantssisteem van Mpumalanga, sien Wilgerivier (Olifants). Die Wilgerivier (Engels: Wilge River) is 'n sytak van die Vaalrivier. Dit ontspring noord van Hamilton in die Oos-Vrystaat op die grens met KwaZulu-Natal. Dit vloei dan in 'n suidwestelike rigting, verby Hamilton, verby die De Beerspas en kruis dan die N3 nasionale pad by Swinburne. Nou vloei die rivier weswaarts en swaai dan noordwes. Die rivier vloei dan aan die westekant van Harrismith verby. Net voor Harrismith sluit die Nuwejaarspruit by die Wilgerivier aan. Vanaf Harrismith vloei die rivier in 'n noordwestelike rigting en gaan verby Frankfort. Net voor Frankfort sluit die Liebenbergsvlei by die Wilgerivier aan. Die rivier vloei verder af in die Vaaldam. Die rivier is bekend onder hengelaars vir sy grootbek-geelvis. Die Wilgerivier is deel van die Tugela-Vaal-waterprojek. Water word uit die Sterkfonteindam losgelaat in die Nuwejaarspruit om via die Wilgerivier na die Vaaldam te vloei. Op Pad in Suid-Afrika. B.P.J. Erasmus. 1995. ISBN 1-86842-026-4 South Africa Road Atlas. Mapstudio.


Emden is 'n stad en hawe in die deelstaat Nedersakse, Duitsland met sowat 51 616 inwoners. Dit is geleë langs die Emsrivier. Hierdie artikel is ’n saadjie. Voel vry om Wikipedia te help deur dit uit te brei.


Die Snowshoe is ’n seldsame, kortharige katras wat in die 1960's in die VSA ontstaan het. Snowshoes is die eerste keer in Philadelphia geteel toe ’n Siamese kat drie katjies gehad het met wit pote. Die teler, Dorothy Hinds-Daugherty, het toe ’n teelprogram begin met wat aanvanklik bekend was as "Silver Laces". Sy het die Siamese katte met tweekleurige Amerikaanse korthaarkatte en ander rasse gekruis. Toe sy die program verlaat, het Vikki Olander by haar oorgeneem. Sy het die eerste teelstandaard opgestel, nuwe telers gewerf en daarna gestreef om die kat erken te kry by verskillende verenigings. Die Cat Fanciers Federation (CFF) en die American Cat Association's (ACA) het die kat in 1974 aanvaar as ’n eksperimentele ras. In 1989 het Olander die program verlaat, maar teen daardie tyd was die Snowshoe gewild en dit het in 1990 kampioenskapstatus by die American Cat Fanciers Association gekry. In 1993 het The International Cat Association (TICA) dit erken. Dit word reeds deur verskeie ander verenigings aanvaar. Al bestaan die katte reeds 45 jaar lank, is hulle skaars omdat dit moeilik is om die regte patroon te verkry.


Ziek is 'n nedersetting in die munisipaliteit Oude IJsselstreek in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Wenum-Wiesel is 'n nedersetting in die munisipaliteit Apeldoorn in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Lutherroos is 'n simbool van die Evangelies-Lutherse kerke. Die Duitse kerkhervormer Martin Luther het dit oorspronklik vanaf 1530 as seël vir sy korrespondensie gebruik. Die Leeue- en Papegaaie-venster van die Augustyne-kerk in die Augustyne-klooster te Erfurt, waar Luther tussen 1505 en 1512 as monnik gebly het, het as voorbeeld vir die seël gedien. Die seël is in 1530 in opdrag van die prins en latere keurvors van Sakse, Johan Frederik I, vir Luther vervaardig toe die kerkhervormer tydens die Ryksdag te Augsburg in die kasteel Veste Coburg gebly het. Lazarus Spengler, 'n Neurenbergse raadsheer en aanhanger van die hervorming, het vir Luther 'n getekende skets van die latere seël gestuur wat deur die kerkhervormer as uitdrukking en samevatting van sy teologie en geloofsbelydenis beskou is. Op 15 September 1530 het Luther Philipp Melanchthon daarvan in kennis gestel dat prins Johan Frederik 'n besoek aan hom in die Veste Coburg gebring en vir hom 'n seëlring geskenk het. Die Lutherroos word in baie wapens as simbool gebruik, alhoewel Martin Luther nie noodwendig 'n besoek aan daardie plekke gebring het nie.


Die Swartstreep-kardinaal (Apogon nigrofasciatus) is 'n vis wat voorkom in die Indiese-Pasifiese area en aan die ooskus van Afrika tot by suidelike Mosambiek. In Engels staan die vis bekend as die Blackstripe cardinalfish. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 AQUATAB.NET http://fishbase.org/summary/Ostorhinchus-nigrofasciatus.html Hierdie artikel is ’n saadjie. Voel vry om Wikipedia te help deur dit uit te brei.


Die Treurharpuisboom (Ozoroa engleri) is 'n boom wat tot 8 m hoog kan word maar groei normaalweg as 'n sterk struik. Dit kom voor in oop bosveld op droë, sanderige vlaktes en rotsagtige heuwelhange aangetref. Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Canterbury (uitgespreek /ˈkæntərbᵊri/) of Kantelberg is ’n klein stad in die suidooste van Engeland, bekend vir sy indrukwekkende 11de-eeuse katedraal, die hoofkerk van die Kerk van Engeland. Canterbury is Engeland se kerklike hoofstad wat steeds deur Middeleeuse boukuns en sy Anglikaanse katedraal oorheers word. Die stad is in die Suidoos-Engelse graafskap Kent langs die historiese Watling Street geleë, 'n Romeinse pad wat die antieke Londinium (Londen) met die seehawe van Dover verbind het. Canterbury is daarnaas ook die eindpunt van die Pilgrims' Way, 'n prehistoriese roete wat later as pelgrimsroete na die heiligdom van St Thomas Becket, Engeland se bekendste Christelike martelaar wat hier in 1170 as aartsbiskop vermoor is, gebruik is. Canterbury was een van die gasheerstede tydens die Krieketwêreldbeker 1999. Aartsbiskop van Kantelberg The Canterbury Tales HAT Taal-en-feitegids, Pearson, Desember 2013, ISBN 978-1-77578-243-8 Hierdie artikel is ’n saadjie. Voel vry om Wikipedia te help deur dit uit te brei.


Die Slag van Midway het plaasgevind van 4 tot 7 Junie 1942 tydens die Tweede Wêreldoorlog tussen die Japannese Keiserlike Vloot en die Geallieerde vloot by die Midway-atol. Die Geallieerde vloot het slegs uit Amerikaanse skepe bestaan. Nadat die Japannese Keiserlike vloot die Amerikaanse vloot verras het tydens die aanval op Pearl Harbor, was die Japannese bevelvoerders onseker oor die pad vorentoe. Die Amerikaanse vloot het daarna verskeie lug- en see aanvalle geloods op Japanse basisse op onder andere Wake-, die Marshall- en Markuseilande. Die Japannese bevelvoerder het toe besluit om die Midway-eiland in te val. Teen die einde van Mei 1942 het die Japanse taakmag na Midway vertrek. Hulle plan was om die Amerikaanse vliegtuig verdedigingsstelsel uit te wis en daarna die eiland met 5 000 troepe binne te val en te beset. Maar die Amerikaanse bevelvoerder van die Stille Oseaan, Admiraal Chester W. Nimitz se intelligensiediens het die Japannese radiokommunikasie onderskep en ontsyfer. Die Japannese vloot het uit ses vliegdekskepe bestaan, elf slagskepe en vyftien kruisers. Die Japannese bevelvoerder, admiraal Yamamoto, het ook sestien duikbote ontplooi tussen Midway en Pearl Harbor.


Blanche Gerstman (2 April 1910 - 11 Augustus 1973) was een van Suid-Afrika se belangrikste komponiste, maar ook 'n veelsydige musikus wat haar brood as orkesspeler verdien het. Sy ontvang haar voorbereidende opleiding by die seun van die voormalige goewerneur van die Kaapkolonie, sir Walter Hely-Hutchinson, Victor Hely-Hutchinson (teorie) en Colin Taylor (klavier) en verwerf die graad B.Mus. onder prof. W.H. Bell aan die Suid-Afrikaanse Musiekkollege in Kaapstad. In 'n vroeë komposisie, Hellas (1928), vir sopraan, vrouekoor en orkes, het sy vir die eerste keer haar aanleg getoon vir die soort musiek wat sy later met groot welslae sou komponeer. Nietemin het sy in die daaropvolgende jare haar voorliefde vir suiwer instrumentale musiek werke vir klavier en viool behou en in 1950 'n voortreflike sonate vir die twee instrumente gekomponeer. Buiten die liedere wat sy Engels, Duits en Nederlands geskryf het, het sy ook 'n aantal Afrikaanse gedigte van Jan F.E. Celliers, W.E.G. Louw, Elisabeth Eybers (die sangsiklus Die lied van die vrou; 1953) en Ch.


Die lewe is ’n karaktertrek van voorwerpe wat kan groei, voortplant en aanpas by hul omgewing, onderskei van dié wat dit nie kan doen nie – óf weens die dood óf omdat hulle lewelose organismes is. Meer komplekse lewende organismes kan op verskeie maniere kommunikeer. ’n Verskeidenheid lewende organismes word op die aarde aangetref: van swamme en bakterieë tot plante en diere. Mense het organismes tradisioneel in die klasse "plante" en "diere" ingedeel bloot op grond van hul vermoë om te kan beweeg of nie. Die eerste bekende poging om organismes te klassifiseer was deur die Griekse filosoof Aristoteles (384–322 v.C.). Hy het alle lewende organisme wat in dié tyd bekend was, geklassifiseer as óf ’n plant óf ’n dier. Hy het diere met bloed onderskei van diere sonder bloed (of ten minste sonder rooi bloed) – dit stem ooreen met die moderne konsepte gewerweldes en ongewerweldes onderskeidelik. Hy het elk van hierdie groepe weer onderverdeel in vyf subgroepe. Hoewel sy werk nie sonder foute was nie, was dit vir eeue ná sy dood die mees betroubare bron.


Die Passer (Latyn: Circinus) is ’n klein, dowwe sterrebeeld aan die suidelike hemelruim. Dit is in 1756 deur die Franse sterrekundige Nicolas-Louis de Lacaille geskep en is na die instrument passer genoem; De Lacaille se belangstelling in wetenskap het meegebring dat hy die sterrebeelde wat hy geskep het, na wetenskaplike instrumente genoem het. Die Passer is net suid van 30°N te sien. Sy helderste ster is Alpha Circini, ’n effens veranderlike ster met ’n skynbare magnitude van 3,19. AX Circini is ’n Cepheïed-veranderlike wat met die blote oog gesien kan word en BX Circini is ’n dowwe ster wat vermoedelik uit die samesmelting van twee witdwerge ontstaan het. Twee sontipe sterre het planeetstelsels: HD 134060 het twee klein planete en HD 129445 het ’n Jupiter-agtige planeet. Die supernova SN 185 het in 185 n.C. in die Passer voorgekom en is deur Chinese waarnemers aangeteken. Twee novas is meer onlangs, in die 20ste eeu, waargeneem. Die Melkweg loop deur die sterrebeeld, wat prominente voorwerpe bevat soos die oop sterreswerm NGC 5823 en die planetêre newel NGC 5315.


'n Bees is 'n groot gedomestikeerde, gras-etende hoefdier. In algemene taalgebruik sluit beeste ook koeie, bulle, osse, verse en kalwers in. Beeste word gewoonlik as vee aangehou vir hulle vleis (bees- en kalfsvleis), as suiweldiere vir melk en ander suiwelprodukte, en as werkdiere vir die sleep van karre, ploeë en dies meer (gewoonlik word osse hiervoor gebruik). Ander produkte sluit in leer en mis vir bemesting en biobrandstof. In sommige lande, soos Indië en Nepal, word beeste as heilig geag. Afrika het omtrent 20 000 000 stuks beeste, waarvan baie op tradisionele wyse grootgemaak is. In tradisionele gemeenskappe word beeste soms as betaalmiddel gebruik en dui op die eienaar se rykdom en status in die samelewing. In 2013, word die wêreld se beesbevolking word op ongeveer 1.47 miljard geskat. Die volgende tabel toon die beesbevolking in 2016 aan. Van die vroegste tye af was beeste as gevolg van hul melk- en vleisproduksie vir die mens van groot ekonomiese waarde. Beeste se velle word op groot skaal vir die vervaardiging van leerartikels gebruik en beesmis speel 'n belangrike rol in die bemesting van landbougrond.


Die konsep van onvoorwaardelike liefde kan beste beskryf word deur 'n ingesteldheid van omgee sonder enige voorwaardes of verdienste. So kan die liefde tussen 'n ma en kroos as onvoorwaardelik beskou word. Honde word algemeen as die 'mens se beste vriend' gesien vanweë hulle vermoë om onvoorwaardelik liefde te betoon. Hierdie artikel is ’n saadjie. Voel vry om Wikipedia te help deur dit uit te brei. My wil is die van onvoorwaarlike liefde: Dit is - om jouself uit 'n plek van gemaklikheid uit te haal, in 'n plek van ongemak te plaas teenoor enige iemand. Maak nie saak wat die persoon aan jou gedoen het of nog aan jou gaan doen nie. Lees dit weer en dink hierdie keer aan wat Jesus vir ons gedoen het deur vir ons te sterf en Hy bly steeds lief vir ons maak nie saak wat nie Joh 3:16 Want so lief het God die wêreld gehad, dat Hy sy eniggebore Seun gegee het, sodat elkeen wat in Hom glo, nie verlore mag gaan nie, maar die ewige lewe kan hê. liefde is onselfsugtig,as jy iemand lief het fokus jy op daardie persoon se geluk, behoeftes en begeertes, jy sal enige opoffer sodat daardie persoon die beste in hy/sy lewe kan bereik, probeer altyd om geduldig en vriendelik te wees en as jy iemand lief het, regtig lief het sal dit vir altyd hou


Hans Strydom (Rustenburg, 8 Augustus 1936 - 28 Maart 2004) was 'n Suid-Afrikaanse joernalis, skrywer en kunstenaar. Strydom was 'n doyen van die Suid-Afrikaanse verslaggewers en het enkele jare as voorsitter van die Suider-Afrikaanse Vereniging van Joernaliste opgetree asook van die persklub van sowel Johannesburg as Durban. Een van die hoogtepunte van sy loopbaan was toe hy medeskrywer was van die onthullende boek oor die Broederbond, getiteld "Super Afrikaners". Hy het geglo dit was sy groot bydrae tot die koms van die nuwe Suid-Afrika. Strydom is op Rustenburg gebore en matrikuleer in 1953 op Nylstroom aan die Nylstroomse Hoërskool, dieselfde dorp waar sy naamgenoot en die gewese eerste minister, adv. Hans Strijdom, hom ná sy studie gaan vestig het, en die middelpunt van die kiesafdeling Waterberg, wat hy jare lank in die Volksraad verteenwoordig het. Ná skool gaan werk Strydom vir die Landbank, maar van 1956 tot 1958 studeer hy aan die Onderwyskollege op Heidelberg en verwerf sy B.A.-graad aan die Unisa met lof.


Antioquia is 'n departement in die noordooste van Colombia. Die departement het ongeveer 5,3 miljoen inwoners wat antioqueño genoem word. Die hoofstad is Medellín. Die goewerneur is Aníbal Gaviria Correa. Antioquia is in nege streke verdeel om die departement se administrasie te behartig. Hierdie streke bevat 'n totaal van 126 munisipaliteite. Die streke met hulle munisipaliteite is: Hierdie artikel is ’n saadjie. Voel vry om Wikipedia te help deur dit uit te brei.


Heumen is ’n dorp en munisipaliteit in die provinsie Gelderland in Nederland. Wikimedia Commons het meer media in die kategorie Heumen. (nl) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Inkomati-beitelbek (Varicorhinus nelspruitensis) is 'n varswater vis wat voorkom in die Inkomati- en die Pongolariviere. In Engels staan die vis bekend as die Incomati chiselmouth. Die vis se kop is breed, met 'n wye kleinerige mond. Die onderkaak het 'n horingagtige voorkoms met een paar kort baarde op. Die vis is olyfkleurig aan die bokant en 'n ligte olyf-geel tot roomwit aan die onderkant. Die vis word tot 320 mm lank. Die vis leef in koel, rotsagtige areas in vloeiende waters in skole van 50 - 100 visse. Hulle vreet ongewerweldes en broei in die somer. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 http://fishbase.org/summary/Varicorhinus-nelspruitensis.html


Desiré Gardner, neé Manthey, gebore 16 Desember 1985, Bethlehem, Vrystaat is 'n Suid-Afrikaanse aktrise. Sy was aanvanklik bekend as Desiré Manthey, maar het haar van na Gardner verander, haar man, Chris, s'n. Sy is veral bekend vir haar rol as die verpleegster Daleen Oosthuizen in die kykNET-sepie Binnelanders, waarin sy tot Desember 2015 gespeel het. Daarna het sy in Suidooster, ook op kykNET, begin speel. Sy begin haar skoolloopbaan in Bloemfontein en matrikuleer in 2003 aan die Hoërskool Noordheuwel in Krugersdorp. In 2006 voltooi sy haar B.A.-graad in Drama aan die Universiteit van Pretoria. Sy ontvang lidmaatskap van die Golden Key-groep wat die 15% beste studente vanuit universiteite werf in 2004. In 2007 voltooi sy haar sertifikaat in Film-opleiding by Starstruck – School of Acting. Na haar studies het Gardner vir 'n maatskappy gewerk wat poppekasteater vir voorskoolse kinders en kinderpartytjies gedoen het. In Junie 2007 het sy die rol van Fly vertolk in die produksie, Babe, by die People’s Theatre. In 2008 het sy die rol van Ansie in die SABC2-sepie, 7de Laan, vertolk.


Heidekant is ’n nedersetting in die munisipaliteit Doetinchem in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Goue slaper (Hypseleotris cyprinoides) is 'n vis wat voorkom aan die kus van KwaZulu-Natal noordwaarts tot by die Kosibaai. In Engels staan die vis bekend as die Golden sleeper. Die stertvin is bolrond en die vis is half deurskynend met 'n goue skynsel. Daar is 'n breë bruin band oor die lengte van die vis; van die bek tot by die basis van die stertvin. Die vis word tot 77 mm lank. Die vis leef in vlak areas met plantegroei in varswater strome wat in strandmere invloei. Hulle vreet muskiete en ander insekte. Die vis kan oorleef in akwariums. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 http://fishbase.org/summary/Hypseleotris-cyprinoides.html Hierdie artikel is ’n saadjie. Voel vry om Wikipedia te help deur dit uit te brei.


Die Staatsdoema (Russies: Госуда́рственная ду́ма, Gosoedarstwennaja doema, of afgekort as Госду́ма, Gosdoema) in Rusland is die laerhuis van die Federale Vergadering. Die hoërhuis is die Federasieraad van Rusland. Die Staatsdoema se hoofkwartier is in Moskou en sy lede word afgevaardigdes genoem. Dit het die Opperste Sowjet van die Sowjetunie vervang kragtens die nuwe grondwet deur die land se eerste president, Boris Jeltsin. Amptelike webtuiste (ru) Hierdie Rusland-verwante artikel is ’n saadjie. U kan help deur dit uit te brei.


’n Kritiek bedreigde spesie is ’n spesie wat op die IUBN-rooilys, die Internasionale Unie vir die Bewaring van die Natuur en Natuurlike Hulpbronne se lys van bewaringstatus, aangedui word as hoogs waarskynlik om in die natuur uit te sterf. Daar is tans 2 129 diere en 1 821 plante wat as "Kritiek bedreig" geklassifiseer is, in vergelyking met 1998 se syfers van 854 en 909 onderskeidelik. Omdat die rooilys nie ’n spesie as "Uitgestorwe" klassifiseer voordat uitgebreide opnames gedoen is nie, kan plante en diere op die lys van kritiek bedreigde spesies reeds uitgestorwe wees. ’n Nuwe kategorie, "Moontlik uitgestorwe", is al voorgestel vir sulke spesies. "Apes extinct in a generation". BBC (in Engels). 1 September 2005. Geargiveer vanaf die oorspronklike op 17 Mei 2020. Besoek op 1 September 2005. IUCN (2012). "IUCN Red List version 2012.2: Table 2: Changes in numbers of species in the threatened categories (CR, EN, VU) from 1996 to 2012 (IUCN Red List version 2012.2) for the major taxonomic groups on the Red List" (PDF).


Wynand Uys is die seun van die filmmaker, Jamie Uys wat as kinderakteur bekendheid verwerf het. Hy maak sy debuut in die rolprent, Die Professor en die Prikkelpop. Daarna speel hy die hoofrol in sy pa se rolprent, Dirkie. Hy deel egter nie sy pa se voorliefde vir rolprente nie en het sedertdien nog nie in een opgetree nie. In die rolprent Dirkie vlieg die jong akteur en sy oom Piet na Namibië om op die plaas te gaan kuier. Sy oom kry 'n hartaanval en die vliegtuig stort in die woestyn neer. Oom Piet sterf, maar Dirkie en sy hond, Lollie oorleef die ongeluk. Hy moet talryke gevare, van uitdroging, skerpioene tot slange in die woestyn trotseer. 'n Boesman vind en versorg hom, maar Dirkie vermoed verkeerdelik dat die Boesman sy hond as voedsel vir hom aanbied en die misverstand veroorsaak dat die Boesman hom aan sy eie lot oorlaat. Intussen begin sy pa 'n soektog na hom en druk later meer as 'n miljoen pamflette om oor die woestyn te strooi. Dirkie, 1970 as Dirkie Hayes Die Professor en die Prikkelpop, 1967 Hierdie artikel is ’n saadjie.


Tieling (Chinees: 铁岭) is 'n stad in die Chinese provinsie Liaoning met 'n bevolking van 3 020 000 in 2004. Die stad is in die noordooste van China, wes van die grens met Noord-Korea, oos van Beijing, noord van Dalian en wes-noordwes van Shenyang geleë.


Kunstekaap (Engels: Artscape) is op 27 Maart 1999 gestig om die ou kunsteraad Kruik te vervang. In Maart 2001 is die Nico Malan-teater hernoem na die Kunstekaap-teatersentrum. Kunstekaap ontwikkel, mentor en bewaar Suid-Afrikaanse inheemse gebruike deur die kunste. Dit bied platforms vir die kunsvorms, kulture en tale vir voorheen benadeelde gemeenskappe. ’n Program om nuwe en gevestigde skrywers te ondersteun, bied jaarliks ’n reeks bedrywighede aan soos werksessies, voorlesings, en volskaalse produksies. The Encyclopaedia of South African Theatre, Film, Media and Performance URL besoek op 2 Maart 2013 Kunstekaap se amptelike webtuiste


Sirius is die helderste ster aan die naghemel en in die sterrebeeld Groot Hond (Canis Major). Met sy skynbare helderheid van -1,46, is dit byna twee keer so helder as Canopus, die tweede helderste ster. Die naam Sirius is afgelei van die Antieke Griekse Σείριος (seirios: "gloeiend" of "skroeier"). Dit word ook Alpha Canis Majoris (α CMa) genoem. Wat vir die blote oog soos ’n enkele ster lyk, is inderwaarheid ’n dubbelster – dit bestaan uit ’n wit hoofreeksster van spektraaltipe A1V, genoem Sirius A, en ’n dowwe witdwerg van spektraaltipe DA2, genoem Sirius B. Die afstand tussen die twee sterre wissel tussen 8,1 en 31,5 AE. Sirius lyk helder vanweë beide sy helderheid en sy nabyheid aan die Aarde. Op ’n afstand van 8,6 ligjare is die Sirius-dubbelster een van die naaste sterre aan die Aarde. Dit beweeg geleidelik nader aan die Sonnestelsel en sal dus oor die volgende 60 000 jaar algaande helderder word. Daarna sal dit wegbeweeg, maar dit sal steeds vir die volgende 210 000 jaar die helderste ster aan ons naghemel wees.


Die Geelpootstrandloper (Calidris melanotos) is 'n voël en seldsame somerbesoeker aan Suider-Afrika. Die voël broei in die toendra van Noord-Amerika en Oos-Siberië en word gevind aan die rant van varswatermassas en riviermondings. Die voël is 19 – 23 cm lank, 45 - 75 g groot met 'n vlerkspan van 45 cm. In Engels staan die voël bekend as die Pectoral Sandpiper. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Calidris melanotos". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Kunene-moddervis (Labeo ansorgii) is 'n varswater vis wat voorkom in die Kunene- en Quanzariviere in Zimbabwe en Namibië. In Engels staan die vis bekend as die Cunene labeo. Die vis lyk baie soos die Rooioog-moddervis maar is net ietwat dunner, die vinne meer gepunt, die skubbe kleiner en die oë groter. Daar is stervormige tuberkels op die snoet, die lippe is vlesig en daar is 'n paar baarde om die mond. Die vis is olyf tot bruin kleurig en ligter aan die onderkant. Hulle word tot 270 mm lank. Die vis leef in vinnig vloeiende water in rotsagtige areas. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 http://fishbase.org/summary/Labeo-ansorgii.html


Gerven is ’n nedersetting in die munisipaliteit Putten in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Hierdie lys van gewone name van sterre is in alfabetiese volgorde. vet: in sterrekunde gebruik kursief: seldsaam, of word nie meer gebruik nie A - B - C - D - E - F - G - H - I - J - K - L - M - N - O - P - Q - R - S - T - U - V - W - X - Y - Z - Sien ook A - B - C - D - E - F - G - H - I - J - K - L - M - N - O - P - Q - R - S - T - U - V - W - X - Y - Z - Sien ook Lys van naaste sterre Lys van grootste sterre voorheen gebruik vir Xi Scorpii


Die groottroupant (Coracias naevius) is 'n redelik algemene standvoël en gedeeltelike trekvoël in droë doringveld en oop breëblaarboomveld. Die voël is 35 – 40 cm lank en 130 - 210 g groot. In Engels staan die voël bekend as die Purple Roller. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2008). Coracias naevia. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 05 Februarie 2011.


Die Rooipylstert (Phaethon rubricauda) is 'n voël en 'n gereelde besoeker aan die Mosambiekkanaal, maar seldsaam verder suid. Die voël is 60 – 70 cm groot (met 35 cm wimpel) en weeg 600 – 800 g met 'n vlerkspan van 104 – 120  cm. Daar broei 3 000 – 4 000 pare op Europa-eiland in die Mosambiekkanaal. In Engels staan die voël bekend as Red-tailed tropicbird. 'n Rooipylstert in vlug. Rooipylstert op die grond. Museum specimen - New Caledonia Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Phaethon rubricauda". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link)


Nobuyuki Kojima (gebore 17 Januarie 1966) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Audley End House naby Saffron Waldon, Essex Engeland  Verenigde Koninkryk Opgerig Tussen 1603 en 1614 Boustyl Jacobiaans Webtuiste English Heritage: Audley End House and Gardens Audley End, dikwels ook Audley End House genoem, is 'n vroeë 17de eeuse herehuis net buite Saffron Waldon en suid van Cambridge in die Engelse graafskap Essex. Die paleisagtige gebou temidde van 'n formele tuin is oorspronklik tussen 1603 en 1614 deur Thomas Howard, eerste graaf van Suffolk (1561-1626) gebou om verblyf vir die besoekende koning te bied. Audley End is vroeër as een van die wonderlikste Jacobiaanse herehuise beskou, maar oor die eeue heen het periodes van verval afgewissel met tye van herbouing en uitbreiding. Die huis is geleidelik verklein tot sy huidige grootte ('n derde van die oorspronklike ontwerp) en die uitleg van sy tuin verander. In die tweede helfte van die 18de eeu het Sir John Griffin Griffin (1719–1797) die herehuis saam met die befaamde argitek Robert Adam (1728–1792) en die landskapsargitek Lancelot "Capability" Brown (1716–1783) omgebou en elegante onthaalkamers bygevoeg, terwyl 'n park en 'n tuin in die "natuurlike styl" aangelê is.


Ds. Jacob Willem Gideon Strasheim (1 Augustus 1860 - Kaapstad, 17 Oktober 1930) was 'n leraar in die Nederduitse Gereformeerde Kerk. Ds. Strasheim se ouers het omstreeks 1850 uit Nederland na Suid-Afrika gekom. Hy het sy eerste skoolopleiding en sy voorbereidende opleiding studie tot die Kweekskool ontvang onder sy ouer broer, Pieter, wat eers onderwyser was op Swellendam en in die Paarl en later predikant geword het. In 1889 is ds. Strasheim tot die evangeliebediening toegelaat en georden en bevestig as leraar van die NG gemeente Klerksdorp op 25 April 1890. Hy sou sy hele amptelike lewe, wat oor meer as 36 jaar gestrek het, in die destydse Transvaal deurgebring. In 1910 het hy 'n beroep aangeneem na die NG gemeente Germiston en in 1918 het hy die eerste vaste leraar geword van die NG gemeente Hendrina. In laasgenoemde gemeente het hy gebly tot 1926 toe hy, ná die bereiking van die pensioenouderdom, sy emeritaat aanvaar het.


Fin de siècle Stylperiode 1890-1914 Historiese ontwikkelinge Tweede nywerheidsomwenteling Nuwe imperialisme Wetenskap Eugenetika Psigoanalise Fin de siècle ([ˌfɛ̃ dəˈsjɛkl], Frans: "Einde van die eeu"), dikwels ook Dekadentisme genoem, was 'n kunsstroming wat in die tydperk tussen omstreeks 1890 en 1914 gefloreer het. Die term het die konnotasie van dekadensie wat daarna verwys dat die Fin de siècle as kulturele beweging juis kulturele verval getematiseer het, maar beskryf ook die lewensgevoel van die tydperk wat aan die een kant deur onsekerheid oor die toekoms bepaal is en sy neerslag in pessimistiese houdings van baie fiksieskrywers van die tyd vind, maar ook in 'n euforiese leefstyl tot uitdrukking kom as mense die hede probeer geniet het. As vakterm is Fin de siècle vir die eerste keer in 1886 in die Franse tydskrif Le Décadent gebruik. In 1888 het Francis de Jouvenot en H. Micard dié naam aan een van hul toneelkomedies gegee. In die Duitse taalgebied het die Oostenrykse skrywer Hermann Bahr (1863-1934) in 1891 'n bundel novelles met dié titel gepubliseer.


Asarja se gebed en Die Lied van die drie jong manne is 'n Ou Testamentiese apokriewe boek. Dit is die tweede en vorm saam met twee ander Apokriewe boeke Susanna en Bel en die draak die drie toevoegings tot die boek van Daniël. Die verhaal kom in die Septuagint voor waar dit tussen Daniël 3:23 en Daniël 3:24 ingevoeg is. Voor Daniël 3:23 word vertel hoe koning Nebukadnesar 'n goue beeld laat maak en die mense beveel het om dit te aanbid. Die drie jong manne, Gananja, Misael en Asarja (beter bekend as Sadrag, Mesag en Abednego) het geweier om die beeld te aanbid en die koning laat hulle in 'n warm oond gooi. In vers 24 word vertel hoe die koning verskrik opspring en sy raadgewers vra hoekom daar dan 4 persone in die oond is. Die verhaal vertel wat tussen die twee verse gebeur het. Dit gaan oor die gebed van Asarja en die drie se loflied en hoe die Here se engel hulle beskerm het. Die skrywer van die boek is onbekend (daar word vermoed dat dit Jode was) en daar word ook vermoed dat die boek tussen 170 tot 150 v.C. geskryf is.


Vriesbrand (Engels: "frostbite") is 'n mediese toestand waarin gelokaliseerde skade veroorsaak word aan die vel en ander weefsel as gevolg van bevriesing. Vriesbrand gebeur meestal aan liggaamsdele verste van die hart (tone en vingers) en dele met 'n groot blootgestelde area. Hierdie artikel is ’n saadjie. Voel vry om Wikipedia te help deur dit uit te brei.


Teenpous Benedictus XIII die tweede teenpous van die Westerse Skisma was teenpous van 1394 tot 1423 en het 19 pseudo-kardinale aangestel in 7 konsistories. Pierre Blain, familielid van Pous Urbanus V, referendaris van Benedictus XIII. Fernando Pérez Calvillo, biskop van Tarazona, Spanje. Jofré de Boil, referendaris van Benedictus XIII. Pedro Serra, biskop van Catania, Sisilië. Berenguer de Anglesola, biskop van Gerona. Bonifacio Ammannati, pouslike notarius. Louis de Bar, biskop van Langres, Frankryk. Miguel de Zalba, verkose biskop van Pamplona. Antonio de Challant, kanselier van Savoje. Pierre Ravat, aartsbiskop van Toulouse, Frankryk. Jean d'Armagnac, aartsbiskop van Rouen, Frankryk. Juan Martínez de Murillo, ab van die klooster van Montearagón. Carlos Jordán de Urriés y Pérez Salanova. Alfonso Carrillo de Albornoz, administrateur van Osma. Pedro Fonseca. Julián Lobera y Valtierra, administrateur van Tarazona. Ximeno Dahe, pouslike ouditeur. Domingo de Bonnefoi, , prior van die klooster van Montealegre, by Barcelona. Jean Carrier, aartsdeken van Rodez, Frankryk. Miranda, S. 2011. The Cardinals of the Holy Roman Church.[1][dooie skakel]


Kurt Georg Kiesinger (* 6 April 1904 in Ebingen, Württemberg; † 9 Maart 1988 in Tübingen) was 'n Duitse regsgeleerde en politikus. As leier van 'n koalisieregering het hy tussen 1966 en 1969 die amp van Wes-Duitse bondskanselier beklee. Kiesinger het in 1933 by die Nasionaal-Sosialistiese Duitse Werkersparty (NSdAP) aangesluit. Nadat hy aanvanklik 'n loopbaan as advokaat bo 'n pos in die staatsdiens van Nazi-Duitsland verkies het, het hy in 1940 besluit om 'n aanstelling in die Departement van Buitelandse Sake te aanvaar om diensplig te vermy. As adjunk-leier van die politieke afdeling vir uitsaaidienste het hy die programme van buitelandse radiostasies dopgehou en beïnvloed. Kiesinger was tot en met 1945 'n lid van die NSdAP. In dieselfde jaar is hy in hegtenis geneem nadat hy met 'n lid van die SS verwar is. Eers in 1946 is hy weer vrygelaat. 'n Duitse hof het in 1948 bevind dat hy tydens sy loopbaan in die Derde Ryk nie skuldig aan enige misdaad was nie.


eBay Inc, (gestileer as ebay), is 'n Amerikaanse multinasionale internet verbruiker-na-verbruikerkorporasie, met sy hoofkantoor in San Jose, Kalifornië, VSA. Dit is deur Pierre Omidyar gestig in 1995, en het 'n merkwaardige suksesverhaal tydens die dot-com borrel. Dit is nou 'n multi-miljarddollar-besigheid en bedryf sake in meer as dertig lande. Die maatskappy bestuur eBay.com, 'n wêreldwye aanlynveiling- en koopwebwerf wat aan mense en besighede 'n breë verskeidenheid van goedere en dienste te koop aanbied (en namens hul verkoop). Benewens sy veiling-styl verkope, is die webwerf sedertdien uitgebrei om die "Koop nou"-opsie in te sluit. Dit ondersteun ook aanlyn-inkopies deur UPC, ISBN, of ander soorte SKU (via Half.com); aanlyn-geklassifiseerde advertensies (via Kijiji of eBay Classifieds); aanlyn-kaartjieverkope (via StubHub); aanlyngeldoordrag (via PayPal) en ander dienste. In teenstelling met die algemene opvatting, is dit nie gratis om op eBay te verkoop nie, omrede die webwerf gebruikers maandeliks faktureer. "Investor FAQ".


Sjampanje is 'n kleur, 'n geel tintsel van wit, en kry sy naam van die ooreenkoms met die sjampanjedrankie. In 1987 is die kleur "Sjampanje" ingesluit in die X11-kleurlys, wat na die uitvinding van die wêreldwye web in 1991, bekend staan as die X11-kuberkleure. Volgens verskeie kleurskemas word Sjampanje as volg voorgestel: Lys van kleure


Die Olifanttenk is 'n oorlogstenk wat deur "BAE Systems Land Systems South Africa" vir die Suid-Afrikaanse Nasionale Weermag (SANW) gebou is. Die basiese ontwerp is afkomstig van die Britse Centurion tenk. Die Centurion tenk is een van die mees gebruikte tenkontwerpe, en het weermagte oral oor die wêreld toegerus, met 'n paar nog steeds in diens tot die 1990's. So onlangs as die 2006 Israel-Libanonkonflik het die Israelse Weermag hoogsveranderde Centurions as gepantserde personeeldraers en vir geniewerk gebruik. Suid-Afrika het nog steeds meer as 200 Olifanttenks in diens: Die tenks van die SANW is gemoderniseer in die 1980's en weer in die 2000's, en die gevolglike model staan bekend as die Olifant. Emrys, Hughes. "Mr". millbanksystems. millbanksystems. Geargiveer vanaf die oorspronklike op 17 Junie 2016. Besoek op 21 Mei 2016. "Centurion (A41) – Main Battle Tank – History, Specs and Pictures – Military Tanks, Vehicles and Artillery". Geargiveer vanaf die oorspronklike op 28 November 2014. Besoek op 15 November 2014. Dunstan 2003, pp. 5, 14. Wikimedia Commons het meer media in die kategorie Olifanttenk.


Die Droomstele van Toetmoses IV, ook genoem die Sfinksstele, is in die eerste jaar van sy bewind, 1401 v.C., opgerig. Soos met ander farao's van die Nuwe Ryk, was dit ’n soort goddelike wettiging van sy bewind. In die Droomstele vertel Toetmoses hoe hy as jong prins in die skadu van die Groot Sfinks aan die slaap geraak het. Die Sfinks het in ’n droom aan hom verskyn, sy koninkryk aan hom bemaak en hom gevra om hom te "red" van die sand wat sy ledemate bedek. Die stele is ’n vertikale reghoek van 144 cm hoog, 40 cm breed en 70 cm lank. Die boonste toneel, links en regs, wys hoe Toetmoses offerandes aan die Groot Sfinks bring. Shaw, Ian, red. 2000, The Oxford History of Ancient Egypt, bl. 254. Oxford University Press 2000. Hardeband, ISBN 0-19-815034-2 Mallet, Dominique, Die Stele van Toetmoses IV: ’n Vertaling, by harmakhis.org. Besoek op 3 Januarie 2009.


Die Sanktus is die derde vaste gesang van die Rooms-Katolieke erediens (die Mis). Dit is 'n onderdeel van die eucharistiese gebed en volg op die "prefasie". Die naam van die lied is afgelei van die eerste drie woorde daarvan. Na die Sanktus volg die "kanon". Die Sanktus bestaan uit twee dele; die Sanktus self, gebaseer op Jesaja 6:3 (1933 vertaling) "En die een het die ander toegeroep en gesê: Heilig, heilig, heilig is die Here van die leërskare. Die hele aarde is van sy heerlikheid vol!" en die Benediktus, gebaseer op Matteus 21:9 (Die intog in Jerusalem; 1933 vertaling) "En die skare wat voor geloop het en die wat gevolg het, het uitgeroep en gesê: Hosanna vir die Seun van Dawid! Geseënd is hy wat kom in die Naam van die Here! Hosanna in die hoogste hemele!" Die eerste deel kom uit die Joodse liturgie van die sabbatoggend, die "kedusja". Die Sanktus is in gevoer deur Pous Sixtus I en word deur die priester en die gelowiges saam gesing.


'n Verkoue is 'n infeksie van die boonste lugweg wat maklik versprei en meestal tot ontsteking van die neus lei. Van die simptome is: hoes, keelseer, verstopte neus, 'n loopneus en koors. Meestal verdwyn die simptome na sewe tot tien dae. Sommige simptome kan egter tot drie weke duur. Daar is meer as tweehonderd virusse wat verkoue veroorsaak. Die rinovirus is die belangrikste oorsaak, maar die koronavirus is ook 'n moontlike sondaar. Daar is geen medikasie teen verkoues nie, maar die simptome kan wel behandel word. Verkoue is die mees algemene infeksiesiekte by mense. Gemiddeld kry volwassenes twee tot drie keer per jaar verkoue. Kinders kry gemiddeld ses tot twaalf keer per jaar verkoue. Mense kry hierdie infeksie al sedert die vroegste tye. Iemand kan 'n draer van die virus wees, en selfs ander aansteek, sonder om self enige simptome van 'n verkoue te toon. Boonste lugweginfeksies word losweg ingedeel volgens die dele wat dit aantas. Die gewone verkoue beïnvloed hoofsaaklik die neus, keel (faringitis) en die sinusse (sinusitis), soms ook een of albei oë via konjunktivitis.


Die Nywerheid-Ontwikkelingskorporasie (NOK) is 'n staatsondersteunde organisasie wat in 1940 ingestel is ingevolge die Nywerheids-Ontwikkelingswet Nr. 22 van 1940. Die doel van die organisasie was om fabrieke en soortgelyke ondernemings te finansier en aan te moedig. Die eerste voorsitter was dr. Hendrik van der Bijl en die onder-voorsitter was Hendrik Johannes van Eck. Die korporasie se aanvangskapitaal was £ 5,000,000 en teen 1967 was dit £ 270,000,000. Ensiklopedie van Suidelike Afrika, Eric Rosenthal, 1967 Hierdie artikel is ’n saadjie. Voel vry om Wikipedia te help deur dit uit te brei.


Zuretha Roos (1941-) is ’n joernalis en skrywer van romans en kookboeke. Zuretha Stefanie Coetzer is op 21 September 1941 in Joubertina in die Langkloof in die Oos-Kaap gebore, waar albei haar ouers (Stephanus Coetzer en Ursula Ferreira) onderwysers is. Zuretha is die oudste kind en sy het ’n suster, vyf jaar jonger as sy, en ’n broer, twaalf jaar jonger as sy. Toe sy ongeveer een jaar oud is, trek die gesin na ’n plaas net buite De Doorns in die Hexriviervallei, waar sy groot word. Hier is haar vader onderwyser en onderhoof aan die Sekondêre Skool en deeltydse boer. Sy matrikuleer aan die Hoërskool Hexvallei op De Doorns, waar sy in netbal en atletiek uitblink. Hierna studeer sy verder aan die Universiteit van Stellenbosch, waar sy ’n B.A.-graad met hoofvakke Duits en Afrikaans-Nederlands asook ’n Hoër Onderwysdiploma verwerf. Sy gee vir agtien maande onderwys aan Hoërskool President in Parow-Oos in Kaapstad. Hierna verhuis sy in 1966 na Johannesburg en trou in Oktober 1967 met Gideon Roos, ’n studentevriend.


Dover kan verwys na: Dover in Engeland. Dover in Delaware Dover in New Hampshire Dover in New Jersey Dover in Ohio Die Straat van Dover Die Verdrag van Dover


Die Audi S3 is 'n kompakte motorvoertuig wat sedert 1999 deur die Duitse motorvervaardiger Audi gebou word. Audi het die A3-afgeleide S3 blitsbuks in 1999 vrygestel, slegs as 'n driedeurluikrug. Die inlynviersilinder 20V 1.8 L turbo-petrolenjin kom in twee kragleweringweergawes: 154 kW (207 pk) en 165 kW (222 pk). Vroeë modelle (1999-2001) het 154 kW (207 pk) gelewer, moontlik uit 'n afgeskaalde Audi TT enjin. Latere modelle (2001-2003) het veranderlike kleptydreëling en 'n 165 kW (222 pk) enjin wat 'n maksimum 280 N·m wringkrag bied, die meeste daarvan beskikbaar vanaf 2200 tot 5500 rpm. Dit was die eerste keer dat 'n klein viersilinderenjin in 'n Audi S-reeksmotor gebruik is. Alhoewel sy bynaam "quattro" is, gebruik die S3 'n ander "op-aanvraag" vierwielaandrywing stelsel. Die Haldex Traction koppeling pas die vooroordeel van die wringkragverspreiding van die voorkant na agteras soos greepvereistes verander - die meeste van die tyd funksioneer dit in voorwieldryf-modus.


Die Cebuano Wikipedia is die Cebuano-taal weergawe van Wikipedia, 'n gratis aanlynensiklopedie. Cebuano is die taal wat die tweede meeste in die Filipyne gepraat word. Die Wikipedia is op 22 Junie 2005 gestig. Dit beskik tans oor ongeveer 6 112 320 artikels, en is die 2de grootste Wikipedia volgens die aantal artikels. Die Wikipedia het tans 11 119 261 bladsye, waarvan 6 112 323 artikels is. Dit het 86 847 geregistreerde gebruikers, waarvan 202 as aktief gereken word. Hierdie gebruikers het in totaal 33 864 291 wysigings aangebring en 0 lêers opgelaai. Hierdie artikel is ’n saadjie. Voel vry om Wikipedia te help deur dit uit te brei.


Klas 11E is 'n tipe elektriese lokomotief wat deur die Suid-Afrikaanse Spoorweë gebruik word. Dit is 'n Co-Co-ontwerp (twee driewieldraaistelle met traksiemotors op elke as). Die lokomotief benodig 25 kV wisselstroom toevoer. Hierdie lokomotiewe is ontwerp om op die Ermelo-Richardsbaai steenkooltrajek diens te doen. Dit was die kragtigste lokomotief ten tye van bestelling met 'n aanhoudende lading van 3 900 kW teenoor die 3 690 kW van die Klas 9E. Vier eenhede trek 200 trokke vol steenkool met 'n totale vrag van 21 000 ton. Die lokomotiewe beskik slegs oor een kajuit omrede meer as een op 'n slag gebruik word. Op hierdie trajek moet die volgelaaide treine steil afdraandes bemeester, derhalwe beskik die lokomotiewe ook oor 4 500 kW se elektriese reostaatremvermoë. Die lokomotiewe is deur Electromotive division of General Motors gebou. ASEA van Swede het ook van die elektriese toerusting verskaf. SAR no. 11-027 op Vryheid, 16 Augustus 2007 SAR no. 11-042 op Vryheid, 15 Augustus 2007 SAR no. 11-027 op Vryheid, 15 Augustus 2007 Wikimedia Commons het meer media in die kategorie Klas 11E-lokomotief. Middleton-SA Loco Guide p.


Die Maseru-taklyn is 'n takspoorlyn van 26 kilometer (16 myl) wat Maseru, die hoofstad van Lesotho, verbind met die spoornetwerk van Suid-Afrika. Dit vertak uit die Bloemfontein–Bethlehem spoorlyn by Marseilles, in die Vrystaat, en loop in 'n suidoostelike rigting vir 24 kilometer (15 myl) tot by die Caledonrivier. Nadat dit die rivier (en grens met Lesotho) oorgesteek het, loop die lyn vir 1.6 km deur die nywerheidsdeel van Maseru, waar dit die stad se stasie, asook verskeie fabrieke en depot's bedien. Die spoorlyn is die eiendom van Transnet Freight Rail van Suid-Afrika; dit verskaf 'n vragdiens aan Lesotho, maar bied geen gereelde passasiersdiens aan nie. Maseru-taklyndiagram op die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Pretoria-Wes was ’n gemeente van die Nederduitse Gereformeerde Kerk in Pretoria, maar dis later ingelyf by die NG gemeente Wespoort. Ná die stigting van die gemeente in 1925 is ds. J.S. Theron beroep en het die eerste leraar van die gemeente geword. Die gemeente het gou tot so 'n mate gegroei dat op 13 September 1928 besluit is om oor te gaan tot die beroeping van 'n tweede leraar. Op 18 Januarie 1929 is die dienste van die destydse prop. J. Adler as hulpprediker van die gemeente aangeneem. Later is prop. J. Adler eenparig as tweede leraar beroep en is hy op 19 April 1929 georden op Voortrekkerhoogte, wat destyds onder hierdie gemeente geressorteer het. Op 30 Junie 1929 het ds. Theron na Prins Albert vertrek en die gemeente is deur ds. Adler tot 1935 alleen bearbei. Ná die vertrek van prop. Loots, wat vanaf 1935 in die gemeente gehelp het, het die volgende tot omstreeks 1951 as hulp- en medeleraars in die gemeente gearbei: di. A.M.H. Koornhof, J.J. Fick, W.C.O. du Toit, P. Kock en D.J.H. van den Berg.


Die Wildeboere is 'n swart-en-wit Afrikaanse rolprent wat op 31 Augustus 1959 vrygestel is. Die regisseur was Johannes Onesius Ovidius Olwagen (1928-2008), wat ook die draaiboek geskryf het. Een koerantresensent se kommentaar: "The acting reaches heights never before dreamt of in Afrikaans films." Verspreiding sou deur sowel Breet Filmproduksies as Theo Films landwyd behartig word, maar die 35 mm-negatief het in 'n ongeluk uitgebrand. Slegs 'n 16 mm-afdruk bestaan nog in die Nasionale Rolprent-, Video- en Klankargiewe in Pretoria, maar dit is fragiel en volgens die argief nie meer moontlik om kopieë daarvan te maak nie. Die regisseur was indertyd ook met die vervaardiging van dokumentêre rolprente in die staatsdiens gemoeid, maar Die Wildeboere was Olwagen se enigste onafhanklike dramafilm. Riaan Fouche as Mof Claassen Valerie Ferreira as Susan Groenewald Hannes Vermaak as Ollie Claassen Frikkie van der Merwe as Andy Claassen Gerrit Vandeventer as Pa Willie Breet Carel Breet Steve Neville Aletta Erasmus Freek van der Merwe Sarie Morkel Henriette de Jager Drie broers vertrek uit die dorp om 'n plaas te bestuur.


Richard Burton CBE (10 November 1925 – 5 Augustus 1984) was ’n Walliese akteur van die verhoog en rolprente wat bekend was vir sy soetvloeiende baritonstem en toneelspeltalent. Hy is sewe keer vir ’n Oscar benoem, maar het nooit een gewen nie. Hy het wel Bafta-, Golden Globe- en Tony-pryse vir beste akteur ingepalm. In die middel 1960's was hy onder die sterre wat die gewildste by die loket was, en teen die laat 1960's was hy een die bes betaalde akteurs in die wêreld. Burton se naam word steeds hoofsaaklik verbind aan dié van sy tweede vrou, die aktrise Elizabeth Taylor. Die paar se onstuimige verhouding was selde uit die nuus. In die 1940's en vroeë 1950's het Burton in Brittanje op die verhoog en in rolprente verskyn. Voor sy diensplig in die Britse lugmag was hy professor Higgins in ’n YMCA-produksie van die toneelstuk Pygmalion. Hy het sy professionele toneelspeldebuut in Liverpool en Londen gemaak in ’n opvoering van Druid's Rest, maar sy loopbaan is in 1944 onderbreek toe hy lugmag toe is.


BIOS, 'n akroniem vir Basic Input/Output System, is 'n biblioteek met 'n stel basisinstruksies vir die eerste kommunikasie tussen die hardeware en die bedryfstelsel. Tydens die opbring van 'n persoonlike rekenaar, wanneer die bedryfstelsel nog nie gelaai is nie, is dit ook die enige sagteware wat beskikbaar is. As 'n rekenaar aangeskakel word, voer die BIOS 'n POST-roetine (Power-On Self-Test) uit. As alles reg lyk, dra die BIOS beheer na die selflaaisektor (bootloader) oor om die bedryfstelsel te laai. Die selflaaisektor kan gewoonlik op die eerste sektor van 'n aanwesige hardeskyf gevind word. Hierdie artikel is ’n saadjie. Voel vry om Wikipedia te help deur dit uit te brei.


Film noir (IFA: fɪlm nwaʁ) is ’n rolprentterm wat hoofsaaklik gebruik word om stylvolle Hollywood-misdaaddramas te beskryf, veral dié wat klem lê op siniese houdings en seksuele motivering. Hollywood se klassieke film noir-tydperk word gewoonlik beskou as tussen die vroeë 1940's en laat 1950's. Sulke prente word verbind met ’n swak verligte, swart-wit visuele styl wat sy oorsprong het in Duitse Ekspressionistiese kinematografie. Baie van die tipiese stories en houdings van die klassieke film noir kom van die misdaadfiksie wat tydens die Groot Depressie in Amerika ontstaan het. Die term film noir, Frans vir "swart rolprent" (letterlik) of "donker rolprent" (meer korrek), is in 1946 die eerste keer vir Hollywood-prente gebruik deur die Franse resensent Nino Frank. Dit is in dié tyd feitlik nooit in Amerika gebruik nie. Voordat die term in die 1970's algemeen aanvaar is, is na baie klassieke film noir-prente verwys as "melodramas". Geleerdes debatteer steeds daaroor of film noir kwalifiseer as ’n aparte genre in die rolprentbedryf.


Dr. August Oetker (1862–1918) was 'n Duitse uitvinder van bakpoeier. In 1891 het Oetker die Aschoffsche Apotheke in Bielefeld gekoop en 'n bakmiddel ontwikkel. Die bakmiddel is ontwerp om 'n suksesvolle bakproses te verseker. Voor Oetker het Justus von Liebig en sy Amerikaanse student, Eben Horsford, reeds bakpoeier ontdek. Oetker het privaat huishoudings geteiken, terwyl Horsford se teikenmark bakkerye was. Van 1893 het hy sy uitvindsel onder die naam Backin bemark, waardeur die fondasie van sy maatskappy, genaamd Oetker-Gruppe, gelê is. Die maatskappy gebruik steeds dieselfde resep vir die vervaardiging van bakpoeier. Op 21 September 1903 het Oetker aansoek gedoen vir 'n patent vir sy proses vir die vervaardiging van 'n houbare bakpoeier of "gereed om te bak"-meel. Slagspreuk: "Ein heller Kopf nimmt stets Oetker" ("'n Slimkop gebruik altyd Oetker"). Oetker.com — Amptelike webwerf van Dr. Oetker se maatskappy;


Grondsoorte verwys na die verskillende tipes grond wat op die aarde se oppervlak voorkom. Daar is hoofsaaklik drie soorte grond: sandgrond, kleigrond en leemgrond. Grond is die organiese en nie-organiese materiaal wat die oppervlak van die aarde bedek en ’n medium vir plante bied om in te groei. Grond ontwikkel stadig en oor tyd en bestaan uit verskeie tipes materiaal. Verskillende grondsoorte het ook verskillende eienskappe. Grond is 'n mengsel van verweerde materiaal, vloeistowwe en gasse wat aan die aardoppervlak of net onder die oppervlak voorkom. Die nie-verweerde materiaal word rots genoem. Grond is dus verweerde rots. Die vormingsproses van grond is dus ’n verweringsproses en is 'n gevolg van die uitwerking van hitte en koue, en die uitwerking van die son, reën en wind op die rots, wat uiteindelik tot 'n breuk in die rotsgesteente lei. Die rotsblokke kom dan los en rol na benede, waar kleiner gedeeltes daarvan deur riviere meegevoer word na die estuarium (rivierdelta). As gevolg van verder slytasie ontstaan steeds kleiner deeltjies, soos grond, sand en klei.


Frederik Johannes Swart, ’n Suid-Afrikaanse skrywer, is op 25 September 1939 in Reitz in die Vrystaat gebore en oorlede in Pretoria op 29 Junie 2003. Sy wye kennis van wêreldpolitiek vorm die basis van sy kortverhale. Hy is die enigste seun en een van drie kinders van senator Wolfie Swart, bekende in politieke kringe, en Hettie Swart, 'n bekende skilder. Sy twee susters is Lillibeth en Connie. Hy spandeer etlike jare as wêreldreisiger in Europa en om aan die lewe te bly doen hy allerhande los werkies, wat insluit hout kap in Finland, in België werk by 'n mosterd fabriek en in Duitsland werk in 'n psigiatriese inrigting. In Holland is hy selfs 'n buffet sjef. Sy joernalistieke loopbaan begin as algemene verslaggewer by Oosterlig in Port Elizabeth en hy word dan stigter redaksielid van die Sondagkoerant Die Beeld, waarna hy diens doen by Rapport, steeds as algemene verslaggewer. In 1974 sluit hy hom as politieke beriggewer aan by Beeld en word later lid van die hoofredaksie, waarna hy in 1983 'n betrekking by die Suid-Afrikaanse Uitsaaikorporasie aanvaar as lid van hulle televisie-redaksie.


Dr. Marthinus Steyn Vorster (Burgersdorp, Kaapkolonie, 9 Augustus 1900 – Pretoria, 25 November 1937) was 'n regspraktisyn in Pretoria en 'n politikus. Steyn Vorster was die tweede seun van ds. Louis Vorster, predikant in vier gemeentes van die Gereformeerde Kerk: Philipstown (1884–1893), Burgersdorp (1893–1905), Rustenburg (1905–1915) en Krugersdorp (1922–1928) en Abrahama Coetzee. Ds. Vorster was ’n vurige vaderlander met 'n sterk persoonlikheid, ’n vurige kampvegter vir Afrikanerbelange wat hom deurentyd vir die republikeinse ideaal beywer het. Gedurende die Eerste Wêreldoorlog (1914–1918) het hy op 14 Oktober 1914 'n onderhoud gevoer met die eerste minister, genl. Louis Botha, om beswaar te maak teen die inval van Duits-Suidwes-Afrika. As moontlike bedreiger van die oorlogspoging is hy toe gevange geneem, maar ontsnap uit die trein onderweg na Kaapstad. Hy word nogmaals in hegtenis geneem en eindelik opgesluit saam met ander politieke gevangenes op Tokai, naby Kaapstad. As groot bevorderaar van die Afrikaanse taal, godsdiens en tradisies het ds. Vorster genl. J.B.M. Hertzog en die Nasionale Party ondersteun.


Fort Napier is 'n hospitaal in Napierville, Pietermaritzburg. Dit word gehuisves in 'n ou Britse fort geleë aan die suidwestekant van die middestad. Die fort is op 31 Augustus 1843 gestig en was tot die uitbreek van die Eerste Wêreldoorlog die militêre hoofkwartier van die Britse troepe in Natal. Veral tydens die Anglo-Zoeloeoorlog, die Eerste Vryheidsoorlog en die Tweede Vryheidsoorlog was dit 'n belangrike militêre basis. 'n Militêre begraafplaas is gelyktydig met die fort se bou aangelê. In die 1890's is die St. George-kerk gebou ter herinnering aan die gesneuwelde Britse soldate. Tydens die Tweede Vrydheidsoorlog is die fort as militêre hospitaal gebruik. Met die jare is allerlei veranderinge aan die gebou aangebring. Die watertoring is egter deel van die oorspronklike gebou. Vanaf 1914 tot 1918 was die fort 'n interneringskamp vir Duitsers. Sedertdien word dit gebruik as 'n psigiatriese hospitaal. Die fort is genoem van George Thomas Napier, die Kaapse goewerneur. In 1951 is die fort en die kerk tot gedenkwaardighede verklaar. In die Killie Campbell-biblioteek is 'n foto uit 1879 van die fort. Derwent, Derwent, Sue: KwaZulu-Natal Heritage Sites – a guide to some great places.


Jacoba Margaritha Gilfillan (gebore Eksteen op 29 April 1941 in Ermelo, Suid-Afrika) is ’n bekroonde Afrikaanse skrywer van kortverhale en was ’n lektrise in Afrikaans aan die Universiteit van Durban-Westville. Tans woon sy in Stellenbosch. Jacoba Margaritha (Rita) Eksteen is op 29 April 1941 op Ermelo gebore as enigste dogter en die oudste van drie kinders van Hendrik Eksteen en Lena Taljaard. Sy het twee jonger broers, Hendrik en Pieter. Haar ouers boer op die plaas Swartwater in die Ermelo-distrik. In 1946 is haar ma op 28-jarige ouderdom aan hartversaking oorlede. Haar jongste broer Pieter, toe slegs ’n baba, is onmiddellik na sy pa se oudste suster toe, waar hy groot word. Rita en Hendrik bly by haar wewenaarpa, maar swerf weens die omstandighede gereeld rond in die uitgebreide familie. Sy begin skoolgaan in die plaasskool op Rooiwal in die Ermelo-distrik, waar sy in die koshuis tuisgaan. Wanneer haar pa weer trou, verkoop hy die plaas en verhuis na Piet Retief. Hier gaan sy na die plaaslike laerskool.


Hier volg 'n lys van tans beskrewe minerale: "webmineral" (in Engels). Geargiveer vanaf die oorspronklike op 12 April 2020. ander simmetrie "mindat 3875" (in Engels). Geargiveer vanaf die oorspronklike op 24 April 2020. "mindat" (in Engels). Geargiveer vanaf die oorspronklike op 26 April 2020. "mindat 3944" (in Engels). Geargiveer vanaf die oorspronklike op 30 April 2020. "Mindat 1576" (in Engels). Geargiveer vanaf die oorspronklike op 13 Mei 2020. "mindat 4318" (in Engels). Geargiveer vanaf die oorspronklike op 9 Mei 2020. "mindat" (in Engels). Geargiveer vanaf die oorspronklike op 26 April 2020. Hierdie mineraal-verwante artikel is 'n saadjie. U kan die wikipedia help deur dit uit te brei.


Hubert von Goisern (eintlik Hubert Achleitner - die kunstenaarsnaam sinspeel op sy geboorteplek; * 17 November 1952 in Bad Goisern am Hallstättersee, deelstaat Opper-Oostenryk) is 'n Oostenrykse sanger, liedjieskrywer en wêreldmusikant wat internasionale bekendheid verwerf het met sy mengsel van rockmusiek en elemente van tradisionele Alpynse volksmusiek - 'n musikale genre waarna as Alperock of Nuwe Volksmusiek verwys word. Sy musikale werk is met 'n verskeidenheid nasionale en internasionale musiekpryse bekroon. Media youtube.com: Hubert von Goisern - Brenna tuats guat youtube.com: Hubert von Goisern - Heast as nit


Suurlemoen-lemmetjie is 'n fluoreserende chartreuse-kleur wat verwys na 'n kombinasie van suurlemoen- en lemmetjie-vrugteskille. Volgens verskeie kleurskemas word suurlemoen-lemmetjie as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Stoïsisme is ’n skool van Hellenistiese filosofie wat regdeur die Romeinse en Griekse wêreld floreer het tot met die 3de eeu n.C. Dit is in die 3de eeu v.C. in Athene deur Zeno van Citium begin. Dit is hoofsaaklik ’n filosofie van persoonlike etiek waarvolgens die pad na geluk vir mense as sosiale wesens lê in die aanvaarding van dit wat in die lewe aan ons gegee is en om onsself nie toe te laat om beheer te word deur ons begeerte na plesier of ons vrees vir pyn nie. Dit kan ons doen deur ons brein te gebruik om die wêreld om ons te verstaan en ons deel te doen in die natuur se plan, en deur saam te werk en ander op ’n regverdige manier te behandel. Volgens stoïsyne lei emosies tot ’n verkeerde oordeel, wat vernietigend kan wees. Hulle het geglo hul filosofie is ’n lewenswyse (lex divina), en dat die beste aanduiding van ’n individu se filosofie nie dit was wat hy gesê het nie, maar hoe hy opgetree het.


Henno Cronjé ( - 14 Maart 2017) was 'n predikant en 'n Afrikaanse skrywer Hy het onder N.P. van Wyk Louw sy teologiese studies met 'n meestergraad in Amsterdam voltooi en daarna in New York aan die Union Theological Seminary in New York 'n ThM-graad behaal. Hy was tot in 1977 'n Suid-Afrikase predikant vir die NG Kerk gewees. Op 15 April 1991 word hy die hoofuitvoerende beampte vir die Federasie van Afrikaanse Kultuurvereniginge (FAK), wat hy tot 1996 gebly het. FAK, Johan Jansen van Vuuren. Hierdie artikel is ’n saadjie. Voel vry om Wikipedia te help deur dit uit te brei.


Rehabeam was die eerste koning van die koninkryk van Juda en het 17 jaar regeer. Hy was die seun van koning Salomo. Volgens die Bybel het sy hardvogtige hantering van die leiers van die volk en sy ontrou aan die Here die skeuring in die ryk van Israel veroorsaak. Hy is opgevolg deur Abia. Die Bybel (1953-Vertaling) Reinecker, Fritz: Lexikon zur Bibel. R. Brockhaus Verlag, Wuppertal 1981. ISBN 3-417-24528-1 Lys van konings van Israel Lys van persone in die Bybel Hierdie artikel is ’n saadjie. Voel vry om Wikipedia te help deur dit uit te brei.